sagorsarker/bangla-wikipedia huggingface dataset:
মাধবী পারেখ

মাধবী পারেখ (জন্ম ১৯৪৪) একজন ভারতীয় সমকালীন চিত্রশিল্পী। তিনি নতুন দিল্লিতে বাস করেন। 
মাধবী পারেখের জন্ম গুজরাটের আহমেদাবাদের নিকটে সনজায়া গ্রামে, যেখানে তাঁর বাবা ছিলেন গান্ধীবাদী স্কুল শিক্ষক এবং পোস্টমাস্টার। 
১৯৫৭ সালে, মাধবী পনেরো বছর বয়সে ভারতীয় শিল্পী মনু পারেখকে বিয়ে করেছিলেন। মনু জেজে স্কুল অফ আর্টে পড়াশোনা করেছেন। বিয়ের পর তারা প্রথমে আহমেদাবাদ, পরে মুম্বাই চলে যান, যেখানে মাধবী মন্টেসরি প্রশিক্ষণ কোর্স করেছিলেন। ১৯৬৪ সালে তারা কলকাতায় চলে আসেন। ১৯৬৫ সালে নয়াদিল্লিতে যাওয়ার আগে অবধি তারা কলকাতায় ছিলেন। 
প্রথমদিকে, মাধবী পারেখ নিজে একজন শিল্পী হতে উৎসাহি ছিলেন না, তবে তাঁর স্বামী মনু তাকে সে ব্যাপারে উদ্বুদ্ধ করেছিলেন। ১৯৬০-এর দশকে তাদের প্রথম কন্যা মনীষা গর্ভে থাকাকালীন মাধবী চিত্রকর্ম শুরু করেছিলেন। ১৯৬৮ সালে মাধবী কলকাতার বিড়লা একাডেমিতে প্রথমবার তাঁর কাজ প্রদর্শন করেছিলেন। তার একটি চিত্রকর্ম ললিত কলা আকাদেমির বার্ষিক প্রদর্শনীতে বাছাই করা হয়েছিল এবং পরে সেই চিত্রকর্মটি জাতীয় সংস্থা তার ক্যারিয়ার শুরু করার সহায়তা করতে কিনেছিল। ১৯৭৩ সালে তিনি চেমল্ট আর্ট গ্যালারীটিতে তার প্রথম একক শো করেছিলেন।
মাধবী তার শৈশব এবং কল্পনার স্মৃতি চিত্রিত করে চিত্রকর্ম শুরু করেছিলেন। তার চিত্রগুলি প্রাণবন্ত এবং বাস্তব। তিনি ঐতিহ্যবাহী লোকশৈলীতে চিত্রাঙ্কন শুরু করেছিলেন এবং পরে ধীরে ধীরে ক্যানভাস তেল এবং এক্রলিক মাধ্যম এবং কাগজে জলরঙের মাধ্যমের দিকে সরে গিয়েছিলেন, যা তাকে তার শৈল্পিক কল্পনা প্রসারিত করার পাশাপাশি নারী, শিশু, নগর ও পল্লী সম্পর্কে তার ভাবনা প্রকাশের জন্য একটি মাধ্যম খুঁজে পেতে সাহায্য করেছিল। 
ভারতের একটি গ্রামাঞ্চলে তাঁর শৈশবে কাটানো দিনগুলি এবং লোককাহিনী তাঁর শুরুর কাজগুলি করতে অনুপ্রাণিত করেছিল। মেঝেতে আলপনার ঐতিহ্যবাহী নকশাগুলি, মাধবীর কাছে গৃহস্থালির দৈনন্দিন একটি কর্মচিত্র করে তুলেছিল এবং সেগুলি তাঁর চিত্রকর্মের প্রাথমিক রূপ হিসাবে ধীরে ধীরে বদলে গিয়েছিল। তাঁদের বিবাহিত জীবনের শুরুর দিনগুলিতে, শিল্পী স্বামী মনু পারেখ, মাধবীকে এ্কজন সুইস জার্মান শিল্পী পল ক্লি রচিত একটি বই উপহার দেন, যা তার অঙ্কন শৈলিতে প্রাথমিক প্রভাব ফেলে। পারেখের অঙ্কন শৈলিতে ফেলা প্রভাবগুলির মধ্যে ইতালিয়ান সমসাময়িক শিল্পী ফ্রান্সেস্কো ক্লিমেন্টও অন্তর্ভুক্ত রয়েছে।
শুরুতে অনেক একক প্রদর্শনী করার পর, মাধবী ১৯৮৫ সালে উল্লেখযোগ্য দলগত প্রদর্শনীতে অংশ নিয়েছিলেন যেমন, ১৯৮৫ সালে তুরস্ক এবং যুগোস্লাভিয়া, চার মহিলা শিল্পীর জলরঙছবি, ১৯৮৭ সালে ভোপালের ভারত ভবনে এবং জাহাঙ্গীর আর্ট গ্যালারী, মুম্বাইয়ে।
মঞ্জুলা পদ্মনাভন

মঞ্জুলা পদ্মনাভন (জন্ম: ২৩শে জুন ১৯৫৩) হলেন একজন নাট্যকার, সাংবাদিক, কমিক স্ট্রিপ শিল্পী এবং শিশু সাহিত্যিক। অনেকগুলি নাটকের মধ্যে তাঁর দুটি নাটক ছিল "লাইটস আউট" (১৯৮৩) এবং "হারভেস্ট" (১৯৯৭)। ২০০১ সালে পরিচালক গোবিন্দ নীহালানি তাঁর হার্ভেস্ট নাটকটিকে "দেহম" নামে একটি চলচ্চিত্রে রূপায়িত করেছিলেন। ২০১৭ সালে গোবিন্দ নীহালানি লাইটস আউট নাটকটিকে নিয়ে, "তি আনি ইতার" নাম দিয়ে একটি মারাঠি চলচ্চিত্রে রূপান্তরিত করেছিলেন। তাঁর কমিক স্ট্রিপগুলি সাপ্তাহিকভাবে মুম্বইয়ের সানডে অবজার্ভার পত্রিকায় (১৯৮২-৮৬) এবং দৈনিক ভাবে দিল্লির পাইওনিয়ারে (১৯৯১-৯৭) প্রকাশিত হত। তাঁর বইগুলির মধ্যে আছে "হট ডেথ, কোল্ড স্যুপ, ফর গেটিং দেয়ার, দিস ইস সুকি!" এবং "ক্লেপটোম্যানিয়া"। তাঁর হারভেস্ট (১৯৯৭) নাটকটি, ১৯৯৭ সালে থিয়েটারের জন্য ওনাসিস পুরস্কার জিতেছিল। মঞ্জুলা শিশুদের জন্য তাঁর নিজস্ব উপন্যাস, "মাউস অ্যাটাক" এবং "মাউস ইনভেডার" সহ চব্বিশটি বইতে ছবি এঁকেছেন।
মঞ্জুলা ১৯৫৩ সালের ২৩শে জুন দিল্লিতে এক সরকারি কূটনীতিবিদ পরিবারে জন্মগ্রহণ করেছিলেন। তিনি কৈশোর বয়সে আবাসিক বিদ্যালয়ে থেকে পড়াশুনো করেছেন। কলেজ জীবনের পরে, তাঁর নিজের পথ তৈরির দৃঢ় সংকল্প তাঁকে প্রকাশনা এবং গণমাধ্যম সম্পর্কিত ক্ষেত্রগুলির দিকে নিয়ে গিয়েছিল।
তিনি তাঁর নাটক "হার্ভেস্ট " এর জন্য গ্রীক ওনাসিস পুরস্কার পেয়েছিলেন। এই নাটকটি অবলম্বন করে পরিচালক গোবিন্দ নীহালানি একটি চলচ্চিত্র "দেহম " তৈরি করেছিলেন। চলচ্চিত্রটি পুরস্কার পেয়েছিল। তাঁর "লাইটস আউট" নাটক অবলম্বনে গোবিন্দ নীহালানি ২০১৭ সালে "তি আনি ইতার" নাম দিয়ে একটি মারাঠি চলচ্চিত্র তৈরি করেছিলেন।
তাঁর "হিডেন ফায়ারস " হল ধারাবাহিক নাটকের সিরিজ। তার অন্যান্য রচনাগুলির মধ্যে আছে "দ্য আর্টিস্ট'স মডেল " (১৯৯৫) এবং "সেক্সটেট "(১৯৯৬)।
তিনি "ক্লেপটোম্যানিয়া " নামে একটি ছোটগল্পের সংকলনও লিখেছেন। ২০০৮ সালে প্রকাশিত তাঁর বই হল "এস্কেপ "। সংবাদপত্রের কলাম লেখার পাশাপাশি তিনি কমিক স্ট্রিপ তৈরি করেছিলেন। তিনি 'সুকি' নামে একটি ভারতীয় কমিক চরিত্র তৈরি করেছিলেন, যা "সানডে অবজার্ভার" পত্রিকায় কমিক স্ট্রিপ হিসাবে ধারাবাহিকভাবে প্রকাশিত হত। ১৯৯৭ সালের আগে (যে বছর তাঁর "হার্ভেস্ট" নাটকটি মঞ্চস্থ হয়েছিল) তিনি ব্যঙ্গচিত্র অংকনকারী শিল্পী হিসাবে বেশি পরিচিত ছিলেন, এবং তাঁর দৈনিক কার্টুন স্ট্রিপ প্রকাশিত হত "দ্য পাইওনিয়ার " পত্রিকায়। তাঁর "ডাবল টক" বইটি বম্বে স্ট্রিপ কমিকের একটি সংগ্রহ।
অদিতি শর্মা (অভিনেত্রী)

অদিতি শর্মা (জন্ম : ২৪শে আগস্ট ১৯৮৩) একজন ভারতীয় টেলিভিশন এবং চলচ্চিত্র অভিনেত্রী ও মডেল। তিনি অ্যান্ডটিভি চ্যানেলের "গঙ্গা " ধারাবাহিকে গঙ্গা শুক্লার চরিত্রে এবং কালার টিভি চ্যানেলের "সিলসিলা বদলতে রিশ্তো কা" ধারাবাহিকে অভিনয় করার জন্য পরিচিত হয়েছেন। যদিও তাঁর সাধারণ চেহারার জন্য তাঁকে প্রথমদিকে অনেক চরিত্র নির্বাচক (কাস্টিং ডিরেক্টর) নিতে অস্বীকার করেছিলেন, কিন্তু এখন অদিতি অনেক পণ্যের মুখপাত্র হয়ে উঠেছেন। তিনি ডমিনোস, তানিশক, নিকন, এভার ইউথ, ফেয়ার অ্যান্ড লাভলী, প্যারাসুট অয়েল, ব্রিটানিয়া, এমটিআর, ব্যাংক অফ ইন্ডিয়া, রিলায়েন্স, টাটা, স্টেফ্রি, ইন্ডিয়া ফার্স্ট ইন্স্যুরেন্স, সানফিস্ট, মারুতি, মুভ, ব্রুক বন্ড সহ বেশ কয়েকটি বড়ো কোম্পানির মডেল হয়েছেন। এছাড়াও তিনি স্টার প্লাস চ্যানেলের প্রচার অনুষ্ঠানেও থাকেন। অদিতি "'খান্না অ্যান্ড আইয়ার" (২০০৭) ছবির মাধ্যমে বলিউডে (হিন্দি চলচ্চিত্রে) আত্মপ্রকাশ করেছিলেন এবং একই বছরে তাঁর "কুছ খাট্টা কুছ মিঠাও" মুক্তি পেয়েছিল। সুভাষ ঘাইয়ের ছবি "ব্ল্যাক অ্যান্ড হোয়াইট" (২০০৮)তাঁকে প্রচারের আলোয় এনেছিল। ২০১১ সালে, তিনি "লেডিস ভার্সেস রিকি বহল" চলচ্চিত্রে একটি সমালোচনামূলক ভূমিকায় অভিনয় করেছিলেন এবং সেটি যথেষ্ট প্রশংসা পেয়েছিল। এর পরে তিনি "মৌসম" (২০১১) চলচ্চিত্রে একটি প্রাণবন্ত মেয়ের চরিত্র অভিনয় করেছিলেন। অদিতি টলিউড (তেলুগু) চলচ্চিত্রেও কাজ করেছেন: "গুন্ডে জল্লুমান্ডি" (২০০৮), "ওম শান্তি" (২০১০) এবং "বাবলু" (২০১১)।
২০০৪ সালে জি টিভিতে প্রচারিত প্রতিভা অন্বেষণের অনুষ্ঠান "ইন্ডিয়া'স বেস্ট সিনেস্টারস কি খোজ" এর বিজেতা ছিলেন অদিতি।
তিনি টাটা স্কাই, ডোমিনো'স পিজা, কোলগেট, ফেয়ার অ্যান্ড লাভলী, প্যারাসুট অয়েল, ব্যাংক অব ইন্ডিয়া, স্টেফ্রি, তানিশক, মুভ, ডাবর মধু, তাজা চা, ব্রিটানিয়া, রিলায়েন্স এবং টাটা ভেনচারের মত কোম্পানীর পণ্যের বিজ্ঞাপনে উপস্থিত হয়েছেন।
২০১৫ সাল থেকে ২০১৭ সাল পর্যন্ত শর্মা অ্যান্ডটিভি চ্যানেলে প্রচারিত "গঙ্গা" ধারাবাহিকে আইনজীবী গঙ্গা শুক্লার চরিত্রে অভিনয় করেছিলেন। তাঁর বিপরীতে অভিনয় করেছিলেন বিশাল বশিষ্ঠ এবং শক্তি আনন্দ। ২০১৮ সাল থেকে ২০১৯ সাল অবধি তিনি কালার টিভি চ্যানেলে "সিলসিলা বদলতে রিশ্তো কা" ধারাবাহিকে ডাক্তার মৌলীর চরিত্রে অভিনয় করেছেন। তাঁর বিপরীতে ছিলেন শক্তি অরোরা এবং কিংশুক মহাজন।
সাত উচাক্কে ধারাবাহিকে সোনার ভূমিকাকে সমালোচকরা খুব প্রশংসা করেছিলেন।
অদিতি শর্মা ১৯৮৩ সালের ২৪শে আগস্ট লখনউতে এক ঐতিহ্যবাহী পাঞ্জাবি পরিবারে জন্ম গ্রহণ করেছিলেন। তাঁর বাবা ও মায়ের নাম যথাক্রমে ড. দেবিন্দর দেব শর্মা এবং অনিলা শর্মা। তাঁর এক বোন শ্বেতা শর্মা এবং এক ভাই ভব্য শর্মা। তিনি দিল্লি বিশ্ববিদ্যালয়ের অধীনে লখনউয়ের শ্রী ভেঙ্কটেশ্বর কলেজে থেকে বি.কম পড়াশোনা শেষ করেছিলেন। ২০১৪ সালের ৩০শে নভেম্বর তিনি তাঁর প্রেমিক সরওয়ার আহুজাকে বিবাহ করেছিলেন। ২০০৪ সালে জি টিভির "ইন্ডিয়া'স বেস্ট সিনেস্টারস কি খোজ" অনুষ্ঠানে তাঁর সাথে আহুজার দেখা হয়েছিল এবং তাঁরা দুজনে মিলে এই শোটি জিতেছিলেন। তাঁরা বিবাহের আগে প্রায় ৭ বছর ধরে মেলামেশা করেছিলেন। ২০১৯ সালের ১৬ই নভেম্বর তাঁদের একটি পুত্র সন্তান জন্মায়, যার নাম তাঁরা রেখেছেন সরতাজ আহুজা।
চার্লস জোন্স

চার্লস আর্নেস্ট লিওয়েলিন জোন্স (; জন্ম: ৩ নভেম্বর, ১৯০২ - মৃত্যু: ১০ ডিসেম্বর, ১৯৫৯) ডেমেরারার জর্জটাউন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩৫ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিং করতেন চার্লস জোন্স।
১৯২৫-২৬ মৌসুম থেকে ১৯৩৮-৩৯ মৌসুম পর্যন্ত চার্লস জোন্সের প্রথম-শ্রেণীর খেলোয়াড়ী জীবন চলমান ছিল।
অক্টোবর, ১৯২৫ সালে আন্তঃঔপনিবেশিক প্রতিযোগিতায় বার্বাবাডোসের বিপক্ষে প্রথম-শ্রেণীর ক্রিকেটে অভিষক ঘটে চার্লস জোন্সের। খেলায় তিনি ১৪ রান ও একটি উইকেট পেয়েছিলেন। ব্রিটিশ গায়ানা দল আট উইকেটে জয় তুলে নেয়।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন চার্লস জোন্স। ২১ ফেব্রুয়ারি, ১৯৩০ তারিখে জর্জটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৪ ফেব্রুয়ারি, ১৯৩৫ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।
১৯৩০ সালে মেরিলেবোন ক্রিকেট ক্লাব (এমসিসি) এফ.এস.জি. ক্যালথর্পের অধিনায়কত্বে ক্যারিবীয় দ্বীপপুঞ্জ গমন করে। ফেব্রুয়ারি মাসে তিনটি খেলায় অংশ নেন। ব্রিটিশ গায়ানার পক্ষে দুইটি ও টেস্ট অভিষক খেলা এর অন্তর্ভুক্ত ছিল।
চার টেস্ট নিয়ে গড়া সিরিজের তৃতীয় টেস্ট খেলার জন্যে তাকে ওয়েস্ট ইন্ডিজ দলে অন্তর্ভুক্ত করা হয়। জর্জটাউনের গয়ানায় অনুষ্ঠিত ঐ টেস্টে ওয়েস্ট ইন্ডিজ দলে আয়োজক দ্বীপ থেকে খেলোয়াড়দের ব্যয়ভার কমানোর উদ্দেশ্যে স্বল্পসংখ্যক খেলোয়াড়কে দলে নেয়া হতো। ইংল্যান্ডের বিপক্ষে দলের ঐতিহাসিক জয়ে চার্লস জোন্স খুবই কম ভূমিকা রাখেন। ব্যাট হাতে নিয়ে তিনি মাত্র ৬ ও ২ রান তুলতে সক্ষম হন। দুইটি ক্যাচ তালুবন্দী করলেও বল হাতে কোন উইকেটের সন্ধান পাননি।
পরবর্তী পাঁচ বছরে কেবলমাত্র মাঝে-মধ্যেই তাকে খেলার জগতে দেখা যেতো। তবে, ঐ সময়ে ব্যাট হাতে তিনি কিছু কার্যকরী ইনিংস খেলেছিলেন। ইংল্যান্ডের বিপক্ষে নিজের বাকী তিন টেস্টে অংশ নেন। ১৯৩৫ সালে আর.ই.এস. ওয়াটের নেতৃত্বে ইংরেজ দল ওয়েস্ট ইন্ডিজ গমন করে। ত্রিনিদাদের পোর্ট অব স্পেনে সিরিজের দ্বিতীয় টেস্টে খেলেন। এ পর্যায়ে সি.এম. ক্রিস্টিয়ানি’র সাথে ব্যাটিং উদ্বোধনে নামেন। উভয় ইনিংসেই ১৯ রান করে তুলেছিলেন। পরবর্তীতে এ সংগ্রহগুলোই তার ব্যক্তিগত সর্বোচ্চ রানে পরিণত হয়। কিন্তু, কোন উইকেট লাভে সক্ষমতা দেখাতে পারেননি চার্লস জোন্স। খেলাগুলোয় কোন সফলতার স্বাক্ষর রাখতে পারেননি। এছাড়াও, ঘরোয়া পর্যায়ের ক্রিকেটেও ব্রিটিশ গায়ানার পক্ষে তার খেলা আশানুরূপ ছিল না।
সবগুলো প্রথম-শ্রেণীর খেলায় অংশ নিয়ে ৪৪.১২ গড়ে ২৪ উইকেট পান ও ২১.৮৩ গড়ে ৯১৭ রান তুলেন। জানুয়ারি, ১৯৩৯ তারিখে খেলোয়াড়ী জীবন থেকে অবসর গ্রহণকালে তিনি সর্বোচ্চ অপরাজিত ৮৯ রান তুলেছিলেন। নিজেদের মাঠে বার্বাডোসের বিপক্ষে জয়লাভে প্রভূতঃ ভূমিকা রাখেন।
১০ ডিসেম্বর, ১৯৫৯ তারিখে ৫৭ বছর বয়সে ব্রিটিশ গায়ানায় চার্লস জোন্সের দেহাবসান ঘটে। দেহাবসানের পর উইজডেনে তার স্মরণে কোন শোকসংবাদ প্রকাশ করা হয়নি।
শ্রীলা ঘোষ

শ্রীলা ঘোষ (জন্ম: ২৫শে সেপ্টেম্বর ১৯৬২) একজন প্রাক্তন নৃত্যশিল্পী, অভিনেত্রী এবং সাংবাদিক। ১৯৮৫ সালে, তিনি ব্রিটিশ ব্রডকাস্টিং কর্পোরেশনের টেলিভিশন অনুষ্ঠান "ইস্টএন্ডার্স"-এ নাইমা জাফরি চরিত্রে অভিনয় করার পর যুক্তরাজ্যের ঘরে ঘরে এক পরিচিত মুখে পরিণত হয়েছেন। তিনি একজন কার্যনির্বাহী হিসাবে কাজ করার জন্য উক্ত অনুষ্ঠানের কাজ থেকে নিজেকে সরিয়ে আনেন। তিনি এসমী ফেয়ারবায়ার্ন ফাউন্ডেশনের আর্টস অ্যান্ড হেরিটেজ বিভাগের প্রথম অনুষ্ঠান পরিচালক ছিলেন এবং ইনস্টিটিউট অফ ইন্টারন্যাশনাল ভিজ্যুয়াল আর্টস (আইএনআইভিএ)-এর উপপরিচালক হয়েছিলেন। তিনি বর্তমানে ফ্রি ওয়ার্ড সেন্টারের পরিচালক হিসেবে কাজ করছেন।
শ্রীলা ঘোষ একজন অভিনয়শিল্পী, ধ্রুপদী (ভরতনাট্যম এবং কত্থক) নৃত্যশিল্পী এবং গায়িকা হিসাবে তার কর্মজীবন শুরু করেছিলেন। মাত্র সতেরো বছর বয়সে তিনি একজন প্রতিনিধি এবং ইক্যুইটি কার্ড যোগাড় করার পর, নাট্যকলায় ব্যাপকভাবে কাজ করেছিলেন। তিনি ম্যাক্স স্টাফোর্ড-ক্লার্কের জয়েন্ট স্টক থিয়েটার কোম্পানির মতো শীর্ষস্থানীয় সংস্থাগুলোর সাথে সংযুক্ত ছিলেন; যেখানে তিনি বিপণন ও প্রচার কর্মকর্তা হিসাবেও কাজ করছিলেন। তিনি বেশ কিছু টেলিভিশন অনুষ্ঠানে কাজ করার পর, ১৯৮১ সালে প্লে ফর টুডে প্রোডাকশনের "দ্য গারল্যান্ড" এবং ১৯৮৪ সালে "মুভিং অন দ্য এজ" নামক চলচ্চিত্রে অভিনয় করেছেন। ১৯৮২ সালে, তিনি ব্রিটিশ ব্রডকাস্টিং কর্পোরেশনের শুশ্রুষাকারী বিষয়ক নাটক "অ্যাঞ্জেলস"-এ অভিনয় করেছেন এবং ১৯৮৪ সালে আইটিভি সফল মিনি সিরিজ, "দ্য জুয়েল ইন দ্য ক্রাউন"-এ তিনি মিনির চরিত্রে অভিনয় করেছেন। যদিও তিনি প্রচলিত অর্থে একজন অভিনেত্রী হিসাবে প্রশিক্ষণ গ্রহণ করেননি, তবুও তিনি ভারতীয় নৃত্য থেকে যে অভিনয় এবং নাটকীয় কৌশলের প্রশিক্ষণ পেয়েছিলেন তা তার অভিনয় জীবনের বিভিন্ন ভূমিকায় কাজে লাগিয়েছিলেন।
১৯৮৫ সালে শ্রীলা ব্রিটিশ ব্রডকাস্টিং কর্পোরেশনের টেলিভিশন অনুষ্ঠান "ইস্টএন্ডার্স"-এ অভিনয় করার মাধ্যমে তার টেলিভিশন কর্মজীবন অব্যাহত রাখেন, যেখানে তিনি নাইমা জেফারি চরিত্রে অভিনয় করেছিলেন। নাইমা এবং তার স্বামী (এন্ড্রু জনসন) এই অনুষ্ঠানে অংশ নেওয়া প্রথম এশীয় (এটি একটি সংখ্যালঘু জাতি, যাদের পূর্বে ব্রিটিশ টেলিভিশন অনুষ্ঠানে কম প্রদর্শন করা হতো) চরিত্র ছিলেন। এই অনুষ্ঠানে তাদের অন্তর্ভুক্তি লন্ডনের পূর্ব প্রান্তে বিদ্যমান বহু-সাংস্কৃতিক সমাজের বিভিন্ন-স্তরকে প্রতিবিম্বিত করার একটি সু-উদ্দেশ্যমূলক প্রচেষ্টা ছিল। ১৯৮৭ সাল অবধি শ্রীলা এই ধারাবাহিকটিতে কাজ করেছেন। 
তিনি আর্টস কাউন্সিলে একজন সংযোগ আধিকারিক হিসাবে কর্মরত থাকাকালীন আংশিক সময়ের ভিত্তিতে ওয়ারউইক বিশ্ববিদ্যালয়-এর ইউরোপীয় সাংস্কৃতিক নীতি ও প্রশাসনে এমএ করেছিলেন এবং ২০০৫ সালে তিনি বার্কবেক বিশ্ববিদ্যালয়ের শিল্পকলার ইতিহাস বিষয়ে একটি কোর্স শুরু করেন।
আশকা গোরাডিয়া

আশকা গোরাডিয়া (জন্ম: ২৭ নভেম্বর ১৯৮৫) হলেন একজন ভারতীয় টেলিভিশন অভিনেত্রী। তিনি বেশ কয়েকটি ফ্যাশন অনুষ্ঠানের র‌্যাম্পে হেঁটেছেন এবং বিভিন্ন হিন্দি টেলিভিশন ধারাবাহিকে অভিনয়ের মাধ্যমে জনপ্রিয়তা অর্জন করেছেন। ২০০৩ হতে ২০০৫ সাল পর্যন্ত তিনি সনি এন্টারটেইনমেন্ট টেলিভিশনে প্রচারিত "কুসুম"-এ কুমুদের চরিত্রে এবং "লাগি তুঝসে লগন"-এ কলাবতী চরিত্রে অভিনয়ের মাধ্যমে সকলের নজর কেড়েছিলেন। ২০১২ সালে, তিনি কালার্স টিভিতে প্রচারিত জনপ্রিয় আপাতবাস্তব টেলিভিশন অনুষ্ঠান "বিগ বসের" ৬ষ্ঠ আসরে একজন প্রতিযোগী হিসাবে অংশ নিয়েছিলেন; যেখানে তিনি ৮ম স্থান অধিকার করেছিলেন। অতঃপর তিনি "বাল বীর" এবং "নাগিন"-এর মতো টেলিভিশন ধারাবাহিকে অভিনয় করেছেন। ২০১৭ সালে, তিনি তাঁর তৎকালীন প্রেমিক ব্রেন্ট গোবলের সাথে স্টার প্লাসে প্রচারিত নৃত্য বিষয়ক জনপ্রিয় টেলিভিশন অনুষ্ঠান "নাচ বলিয়ে"-তে প্রতিযোগী হিসেবে অংশ নিয়েছিলেন; যেখানে তাঁরা ৬ষ্ঠ স্থান অধিকার করেছিলেন।
সম্প্রতি তিনি অ্যান্ডটিভি-তে প্রচারিত টেলিভিশন ধারাবাহিক "ডাইন"-এ সপ্ত-রুপার চরিত্রে অভিনয় করেছেন।
গোরাডিয়া ২০০২ সালে সনি এন্টারটেইনমেন্ট টেলিভিশনে প্রচারিত টেলিভিশন ধারাবাহিক "আচানক ৩৭ সাল বাদ" এবং কৌতুক ভিত্তিক ধারাবাহিক "অ্যাক্টিং অ্যাক্টিং"-এ অভিনয়ের মধ্য দিয়ে তাঁর অভিনয় জীবন শুরু করেছিলেন। এর পরেই সনি এন্টারটেইনমেন্ট টেলিভিশনে প্রচারিত "কুসুম"-এ অভিনয়ের জন্য তাঁকে চুক্তিবদ্ধ করা হয়েছিল; যেখানে তিনি কুমুদের চরিত্রে অভিনয় করেছিলেন। অতঃপর তিনি একই চ্যানেলে প্রচারিত আরেকটি ধারাবাহিক "অকেলা"-তে অভিনয় করেছেন। তিনি স্টার ওয়ানে প্রচারিত আপাতবাস্তব টেলিভিশন অনুষ্ঠান "জেট সেট গো"-তে একজন প্রতিযোগী হিসেবে অংশ নিয়েছেন, তবে অনুষ্ঠান চলার কিছুদিন পর শামা সিকান্দার তাঁর স্থলাভিষিক্ত হন। পরে তিনি জি টিভির "সিঁদুর তেরে নাম কা", ৯এক্স-এর "মেরে আপনে" এবং সনি এন্টারটেইনমেন্ট টেলিভিশনের "বিরুদ্ধ"-এর মতো টেলিভিশন অনুষ্ঠানে কাজ করেছেন। অতঃপর তিনি সনি এন্টারটেইনমেন্ট টেলিভিশনের "শুভ বিবাহ"-তে সরলা অবস্থি, "লাগি তুঝসে লগন"-এ কলাবতী এবং জি টিভির ""-তে কালিকা চরিত্রে অভিনয় করেছেন; এই তিনটি ধারাবাহিকেই তিনি নেতিবাচক চরিত্রে অভিনয় করেছিলেন।
২০১৮ সালে, তিনি তাঁর শাশুড়ির নামানুসারে "রেনি বাই আশকা" ব্র্যান্ডের অধীনে ভারতে প্রথম, দুবার সেলাই করা ত্রিমাত্রিক "অক্ষিপক্ষ্ম" চালু করেছিলেন। তিনি অভিনেত্রী জুহি পরমার এবং মৌনি রায়ের মতো ঘনিষ্ঠ বন্ধুদের নামে তাঁর ব্র্যান্ডের প্রথম পণ্যগুলোর নামকরণ করেছিলেন। সে বছরের পরের দিকে একটি 'টেড টক' অনুষ্ঠানে একজন বক্তা হওয়ার জন্য তাকে আমন্ত্রণ জানানো হয়েছিল।
পূর্ণিমা ইন্দ্রজিৎ

পূর্ণিমা ইন্দ্রজিৎ (বিবাহ পূর্ব পূর্ণিমা মোহন) হলেন একজন ভারতীয় অভিনেত্রী, পোশাক নকশাকার, টেলিভিশন উপস্থাপক এবং টক শো উপস্থাপক, যিনি বেশ কয়েকটি মালয়ালম টেলিভিশন ধারাবাহিক এবং চলচ্চিত্রে অভিনয় করেছেন।
পূর্ণিমা ইন্দ্রজিৎ মডেল হিসাবে তাঁর কর্মজীবন শুরু করেছিলেন এবং তারপরে এশিয়ানেটে প্রচারিত সংগীতক্ষণ গণনা ভিত্তিক অনুষ্ঠান "পেপসি টপ টেন"-এ একজন উপস্থাপকের দায়িত্ব পালন করেছেন। অতঃপর তিনি "উমাক্কুয়ি", "স্ত্রী অরূ সান্ত্বনম", "ভেনালমাঝা", "নিজগ্লুকাল" এবং "কোলাঙ্গাল"-এর মতো বেশ কয়েকটি জনপ্রিয় তামিল অনুষ্ঠানে কাজ করেছেন। টেলিভিশন অনুষ্ঠানে কাজ করার পাশাপাশি তিনি চলচ্চিত্র জগতেও কাজ করেছেন। তাঁর অভিনীত তামিল চলচ্চিত্রগুলোর মধ্যে "মেঘমল্লার", "ভাল্লিয়েত্তান" এবং "র‍্যান্ডম ভভম" অন্যতম। "মেঘমল্লার" নামক তামিল চলচ্চিত্রে তিনি তাঁর অভিনয়ের জন্য "সেরা পার্শ্ব অভিনেত্রী" বিভাগে পুরস্কার লাভ করেছেন।
২০০০-এর দশকের শেষের দিকে তিনি সান টিভিতে প্রচারিত টেলিভিশন অনুষ্ঠান "মেগা স্বর্ণমাঝা"-এ উপস্থাপনা করার মাধ্যমে একই সাথে উপস্থাপনায় এবং টেলিভিশন জগতে ফিরে আসেন। পরবর্তীতে তিনি "কাধা ইথু ভারে", "ইদাভেলায়িল", "কুট্টুকালোদানো কালি এবং ম্যাড ফর ইচ আদার (২য় মরশুম)"-এর (যেটি মাঝাভিল মনোরমা-এ প্রচার করা হয়েছিল) মতো জনপ্রিয় টেলিভিশন অনুষ্ঠানগুলোতে উপস্থাপনার দায়িত্ব পালন করেছেন। তিনি টেলিভিশন উপস্থাপনা করার পাশাপাশি বেশ কয়েকটি টেলিভিশন বিজ্ঞাপনে একজন মডেল হিসেবে উপস্থিত হয়েছেন।
তিনি একজন প্রতিভাবান নৃত্যশিল্পী হওয়ার পাশাপাশি বর্তমানে একজন পোশাক নকশাকার হিসেবেও কাজ করেন। তিনি কোচিতে "প্রাণাহ" নামে একটি বুটিক ঘর চালান। তিনি মাতৃভূমির পরিপূরক "চিত্রভূমি"-র জন্য "ইন স্টাইল" নামে একটি নিয়মিত কলাম লিখে থাকেন।
পূর্ণিমা ইন্দ্রজিৎ ভারতের কেরলয় স্থায়ীভাবে বসবাসরত একটি তামিল পরিবারে মোহন এবং শান্তির ঘরে জন্মগ্রহণ করেছেন। তাঁর মাতৃভাষা তামিল। তাঁর বাবা একজন আইনজীবী এবং মা একটি নাচের স্কুল পরিচালনা করেন। তাঁর প্রিয়া মোহন নামে একটি ছোট বোন রয়েছে, যিনি একজন অভিনেত্রী।
পূর্ণিমা জনপ্রিয় মালয়ালম অভিনেতা ইন্দ্রজিৎ সুকুমারনের সাথে বিবাহ বন্ধনে আবদ্ধ হয়েছেন। তাঁদের প্রার্থনা ও নক্ষত্র নামে দুইটি কন্যা রয়েছে। তিনি বিখ্যাত মালয়ালম অভিনেতা প্রয়াত সুকুমারন এবং অভিনেত্রী মল্লিকা সুকুমারনের পুত্রবধূ। মালয়ালম অভিনেতা পৃথ্বীরাজ সুকুমারন তাঁর দেবর।
২০১০ সালে, "কোলাঙ্গাল"-এ তাঁর অভিনয়ের জন্য তিনি "সেরা পার্শ্ব অভিনেত্রী" বিভাগে সান কুদুম্বম পুরস্কার লাভ করেছেন। ২০২০ সালে, তিনি তাঁর কর্মকাণ্ডের জন্য অসামান্য মহিলা উদ্যোক্তা পুরস্কার লাভ করেছেন।
নারী মহাকাশচারীদের তালিকা

নিম্নবর্ণিত বিষয় হোল প্রথম উড়ান অনুযায়ী সাজানো মহাকাশে সফরকারী নারীদের একটা তালিকা। যদিও ১৯৬৩ খ্রিস্টাব্দে প্রথম নারী মহাকাশে উড্ডয়ন করেছিল, একেবারে শুরুতে ছিল মানব চালিত মহাকাশ অনুসন্ধান, পরবর্তী প্রায় কুড়ি বছরের আগে আর উড়ান সম্ভব হয়নি। ১৯৮০ খ্রিস্টাব্দের দশকে নারী মহাকাশচারীগণ সাধারণ হয়ে গিয়েছিলেন। এই তালিকায় মহাকাশচারী এবং মহাকাশ অভিযাত্রী উভয়েই সংশ্লিষ্ট।
, ৫৬৫ জন মহাকাশ সফরকারীর মধ্যে ৬৫ জন হলেন নারী। এঁদের মধ্যে ফ্রান্স, ইতালি, দক্ষিণ কোরিয়া ও যুক্তরাজ্য থেকে একজন করে; কানাডা, চিন ও জাপান থেকে দুজন করে; সোভিয়েত ইউনিয়ন/রাশিয়া থেকে চারজন এবং যুক্তরাষ্ট্র থেকে ৫০ জন। দেশ অনুযায়ী পুরুষ এবং নারী মহাকাশচারীদের উড়ানের মধ্যে সময়ের অনেক ব্যবধান ছিল। আসলে যুক্তরাজ্য, দক্ষিণ কোরিয়া এবং ইরানের প্রথম মহাকাশচারীরা ছিলেন নারী, যেখানে ভোস্তক১ যানে মহাকাশে প্রথম পুরুষ থেকে ভোস্তক৬ যানে মহাকাশে প্রথম নারী পর্যন্ত দু-বছরের একটা ব্যবধান ছিল এবং যথাক্রমে ফ্রিডম ৭ এবং এসটিএস-৭ মহাকাশযানে মার্কিন পুরুষ ও মার্কিন নারীর মহাকাশ অভিযানের সময়ের ব্যবধান ছিল ২২ বছর। চিনের ক্ষেত্রে শেনঝোউ ৫ এবং শেনঝোউ ৫শেনঝোউ ৯ মহাকাশ মিশন দুটোর সময়ের ব্যবধান ছিল প্রায় সাড়ে আট বছর, এবং ইতালির ক্ষেত্রে এসটিএস-৪৬ এবং এক্সপেডিশন ৪২ মহাকাশ উড়ানের সময়ের ব্যবধান ছিল আনুমানিক বারো বছর।
মহাকাশে প্রথম ও দ্বিতীয় নারীর মধ্যে ১৯ বছরের ব্যবধান তৈরি হয়েছে। তাঁরা হলেন ভোস্তক ৬ এবং সোইয়ুজ টি-৭ মিশন দুটোর মহাকাশচারী। যদিও সোভিয়েত ইউনিয়ন প্রথম দুজন নারীকে মহাকাশে পাঠিয়েছিল, মহাকাশে নারীদের মধ্যে মাত্র চারজন সোভিয়েত ইউনিয়ন অথবা রাশিয়ার নাগরিক। যাইহোক, ব্রিটিশ, ফরাশি, ইতালিয়ান, ইরানীয়-মার্কিন এবং দক্ষিণ কোরীয় নারীগণ সকলে সোভিয়েত এবং রাশিয়ান মহাকাশ কর্মসূচির অঙ্গ হিসেবে উড্ডয়ন করেছেন। একইভাবে, কানাডা, ভারত, জাপান এবং আমেরিকা থেকে নারীগণ সকলে যুক্তরাষ্ট্রের মহাকাশ কর্মসূচির অধীনে উড্ডয়ন করেছেন। মহাকাশে প্রথম এবং দ্বিতীয় মার্কিন নারীর মধ্যে সময়ের ব্যবধান ছিল এক বছর। যেখানে মহাকাশে প্রথম মার্কিন পুরুষ এবং মহাকাশে প্রথম মার্কিন নারীর মধ্যে ব্যবধান ছিল ২০ বছর, উপর্যুপরি শেনঝোউ ৯ এবং শেনঝোউ ১০ মিশনে মহাকাশে প্রথম এবং দ্বিতীয় চিনা নারীর সময়ের ব্যবধান ছিল এক বছর।
আন্না শ্যারহিনা

শ্যারহিনা এবং তার সহকর্মী, ভিরা চেমিগিনা এক দশক ধরে ইউক্রেনীয় এলবিজিটি সম্প্রদায় এবং লেসবিয়ান সংস্থার সাথে জড়িত। কিয়েভ ের প্রথম সাম্যতার পদযাত্রা আয়োজন করেছিল। ২০১৫ সালে, কিয়েভে অনুষ্ঠিত সাম্যতার পদযাত্রাতে পুলিশ ছিল এবং এই পদক্ষেপের জনসাধারণের একাধিক ব্যক্তির সমর্থনও ছিল। তবে চরম-ডান পন্থীদের বিরোধিতা ও আক্রমণের কারণে পদযাত্রাচটি কেবল ১৫ মিনিট স্থায়ী হয়েছিল। এই ঘটনায় পুলিশ কর্মকর্তা সহ দশ জন আহত হয়েছিল।
শ্যারহিনা তাঁর নারীবাদী এবং এলবিজিটি কার্যকলাপের ফলে ইউক্রেনে ক্রমাগত বিরোধিতাের মুখোমুখি হতে হয়েছে। একবার তিনি যখন খারকিভ বইয়ের দোকানে এলবিজিটি আন্দোলনের উপর ভাষণ দিয়েছিলেন, সভাটি দু'বার স্থানান্তরিত করতে হয়েছিল। প্রথমে খারকিভের নকিপেলো প্রেস সেন্টারে এবং তারপরে কিয়েভের ইজোলিয়াটসিয়া কেন্দ্রে। ২০১৮ সালে, জুলাইতে, প্রাইডহাব নামে একটি খারকিভ সম্প্রদায়ের কেন্দ্র, কয়েকজন মুখোশধারী মানুষজন ধোঁয়া গ্রেনেড দিয়ে আক্রমণ করেছিল; গ্রাফিতি এবং পশুর রক্ত দিয়ে পুর ভবনটি নোংরা করা হয় এবং পরে ভবনটিতে ভাঙচুর করা হয়েছিল। যদিও পুলিশের কাছে অভিযোগ এবং স্বরাষ্ট্রমন্ত্রী আরসেন আভাকভকে এক হাজারেরও বেশি অভিযোগের চিঠি দেওয়া করা সত্ত্বেও, এই অপরাধের জন্য কাউকে শাস্তি দেওয়া হয়নি।
২০২০ সালের জানুয়ারিতে, ইউক্রেন সফরের আসা মাইক পম্পেওরে, এলজিবিটিকিউ সম্প্রদায়ের নেতাদের সাথে সাক্ষাত না করায়, শ্যারহিনা এই ঘটনার তীব্র সমালোচনা করেছিলেন।
ইনিয়া

শ্রুতি সাওয়ান্ত (জন্ম: ২২শে জানুয়ারি ১৯৮৮; মঞ্চ নাম ইনিয়া দ্বারা বেশি পরিচিত) হলেন একজন ভারতীয় চলচ্চিত্র অভিনেত্রী এবং মডেল, যিনি মূলত মালয়ালম এবং তামিল চলচ্চিত্রে অভিনয় করেছেন। ২০১১ সালে, তিনি তামিল চলচ্চিত্র "ভাগাই সুদা ভা"-এ তাঁর অভিনীত চরিত্রের জন্য সেরা অভিনেত্রী বিভাগে তামিলনাড়ু রাজ্য চলচ্চিত্র পুরস্কার অর্জন করেছেন।
ইনিয়া (যাঁর আসল নাম শ্রুতি সাওয়ান্ত) ১৯৮৮ সালের ২২শে জানুয়ারি তারিখে ভারতের কেরলের তিরুবনন্তপুরমে সালাহউদ্দিন এবং সাবিত্রীর ঘরে জন্মগ্রহণ করেছেন। তাঁর স্বাতী নামে একটি বড় বোন রয়েছে, যিনি মালয়ালম টেলিভিশন অভিনেত্রী এবং তাঁর শ্রাবণ নামে একটি ছোট ভাই রয়েছে। ইনিয়া তিরুবনন্তপুরমে অমৃত বিদ্যালয়, ফোর্ট গার্লস মিশন উচ্চ বিদ্যালয় এবং মানাক্কাদ কার্তিকা তিরুনাল উচ্চ বিদ্যালয় থেকে তাঁর স্কুল জীবনের পড়াশোনা সম্পন্ন করেছেন। তিনি অনলাইন কোর্সের মাধ্যমে তাঁর বিবিএ কোর্স সম্পন্ন করেছেন।
শিশু শিল্পী হিসাবে ইনিয়া বেশ কয়েকটি মালয়ালম টেলিভিশন ধারাবাহিক, স্বল্পদৈর্ঘ্যের চলচ্চিত্র এবং টেলিচলচ্চিত্রে অভিনয় করেছেন। চতুর্থ শ্রেণিতে পড়ার সময়, তিনি টেলিচলচ্চিত্র "কুট্টিলেক্কু"-এ অভিনয় করেছিলেন, এরপরে তিনি টেলিভিশন ধারাবাহিক "ওড়মা" এবং ভায়ালার মাধবন কুট্টির "শ্রী" "গুরুভুরূপন"-এ অভিনয় করেছেন। ইনিয়া ২০০৫ সালে মিস তিরুবনন্তপুরম খেতাব অর্জন করেছিলেন, এরপরে তিনি বেশ কয়েকদিন মডেলিং করেছিলেন। বেশ কয়েকটি টেলিভিশন বিজ্ঞাপনে অভিনয় করার পাশাপাশি তিনি ২০০৬ সালে মুক্তিপ্রাপ্ত "সায়রা" নামক চলচ্চিত্রে অভিনয় করেছেন। এছাড়াও তিনি বেশ কয়েকটি মালয়ালম পুরস্কারপ্রাপ্ত চলচ্চিত্রে অভিনয় করেছেন; যার মধ্যে ড. বিজু দ্বারা পরিচালিত সায়রা, বিজয়কৃষ্ণন দ্বারা পরিচালিত "দালমারমারঙ্গল" (২০০৯) এবং "উম্মা" (২০১১)-এ অভিনয় করেছেন। তিনি রাজেশ টাচরিভারের ছোট দৈর্ঘ্যের চলচ্চিত্র "দ্য স্যাক্রেড ফেস-"এ এক গুরুত্বপূর্ণ চরিত্রে অভিনয় করেছেন, যেটি শিশু নির্যাতনের উপরে আলোকপাত করে নির্মাণ করা হয়েছিল।
অতঃপর তিনি "আইয়াল", "ভূপদথিল ইল্লাথা ওরিদাম" এবং "রেডিওর" মতো বেশ কয়েকটি জনপ্রিয় মালয়ালম চলচ্চিত্রে অভিনয় করেছিলেন। ২০১৪ সালে ভিক্রমনের "নিনাইথাথু ইয়ারো"-এ তিনি তাঁর জীবনে প্রথমবারের মতো স্বভূমিকায় অভিনয় করেছেন এবং তার পরে তিনি "পুলিভাল"-এ অভিনয় করেছেন, যেটি মালয়ালম চলচ্চিত্র ছাপ্পা কুরিশু-এর তামিল পুনর্নির্মাণ ছিল। মালয়ালম ভাষায় মুক্তিপ্রাপ্ত তাঁর একমাত্র চলচ্চিত্রে মধু কৈথাপ্রাম দ্বারা পরিচালিত "ভেলিভেলিচাথিল" (ইংরেজি: "ইন দ্য লাইমলাইট") ২০১৪ সালে মুক্তি পেয়েছিল, তিনি এই চলচ্চিত্রে একজন নৃত্যশিল্পীর চরিত্রে দারুণভাবে অভিনয় করেছেন।
দেবদুলাল বন্দ্যোপাধ্যায়

দেবদুলাল বন্দ্যোপাধ্যায় (২৫ জুন ১৯৩৪ — ২ জুন ২০১১) আকাশবাণীর সংবাদ পাঠক, ঘোষক ও আবৃত্তিকার তথা কিংবদন্তি বাচিক শিল্পী।
দেবদুলাল বন্দ্যোপাধ্যায়ের জন্ম পশ্চিমবঙ্গের নদীয়া জেলার শান্তিপুরে ১৯৩৪ খ্রিস্টাব্দের ২৫ জুন। পিতার নাম নন্দদুলাল বন্দ্যোপাধ্যায় ও মাতা নীহারবালা। সাত বৎসর বয়সে কলকাতায় চলে আসেন স্কুলের পড়াশোনার পর ১৯৪৮ খ্রিস্টাব্দে প্রবেশিকা পরীক্ষায় উত্তীর্ণ হয়ে ভর্তি হন কলকাতার সুরেন্দ্রনাথ কলেজে। কিন্তু সংসারের অর্থকষ্ট মেটাতে তিনি বন্ধ করেছিলেন পড়াশুনা। তাতে বিষম চটে গিয়েছিলেন তার পিতা। তিনি তখনই তার সঙ্গে সব সম্পর্ক ত্যাগ করেন। কলকাতায় ঘরছাড়া হয়ে উঠলেন হ্যারিসন রোডের একটি মেসে। ওই মেসে তখন থাকতেন সাহিত্যিক শীর্ষেন্দু মুখোপাধ্যায়। রোজগারের জন্য তখন যা পেতেন তাই করতেন। কখনো গৃহশিক্ষকতা, টাইপিস্ট, স্টোরকিপার এবং চায়ের দোকানেও কাজ করতে হয়েছে। অর্থকষ্ট এতটাই ভয়াবহ ছিল। কিন্তু এসবের মধ্যেও সৃজনী মনটা কিন্তু উধাও হয়ে যায় নি। সময় পেলেই শুনতেন জনপ্রিয় অনুষ্ঠান ও বাচনভঙ্গি। তার অন্তরঙ্গ বন্ধু ছিলেন কাজী সব্যসাচী। আবৃত্তিচর্চার সূত্রপাত তখনই। সারাদিন চায়ের দোকানে কাজ করতেন, রাতে ফিরে কলম-খাতা নিয়ে বসে যেতেন, কবিতাও লিখতেন।
এমনই একটা সময় সঙ্গীত পরিচালক সুধীন দাশগুপ্ত এবং সুবীর হাজরার (সত্যজিৎ রায়ের সহকারী) একটি ছবিতেও প্রোডাকশনের কাজ করেছিলেন তিনি। যদিও সে ছবি মুক্তি পায়নি।
সুধীন দাশগুপ্তই তাঁকে আকাশবাণীর ‘অনুষ্ঠান ঘোষক’-এর পদে চাকরির পরীক্ষা দিতে বলেন। অতঃপর ১৯৬০ খ্রিস্টাব্দে তিনি ঘোষক হিসাবে আকাশবাণীর চাকরিতে প্রবেশ করেন। তারপর একটানা বত্রিশ বছর আকাশবাণীতে নিজেকে উজাড় করে দিয়েছিলেন। অচিরেই কুশলতায় হয়ে ওঠেন আকাশবাণীর সংবাদ ও ভাষ্যপাঠক। ১৯৬৪ খ্রিস্টাব্দে তিনি দিল্লীতে বাংলা বিভাগে সংবাদ পাঠক রূপে নির্বাচিত হন। তারপর ভারত-পাকিস্তান যুদ্ধের শেষদিকে ফিরে আসেন কলকাতার বেতার কেন্দ্রে। তার কণ্ঠে ' কলকাতার আকাশবাণীতে '‘আকাশবাণী কলকাতা, খবর পড়ছি দেবদুলাল বন্দ্যোপাধ্যায়’'—ভরাট কণ্ঠের এই সম্ভাষণ যে কি প্রভাবে মানুষকে আচ্ছন্ন করত তা বিশেষ প্রশংসার দাবি রাখে। আর সংবাদ পাঠকে তিনি এমন একটা জায়গায় নিয়ে গিয়েছিলেন যে, ঘরে ঘরে সংবাদ পরিক্রমা শোনার জন্য রেডিও খোলা হতো। তার অনেক আবৃত্তি প্রকাশ পেয়েছে রেকর্ড ও ক্যাসেটে। পার্থ ঘোষ, তরুণ চক্রবর্তী, গৌরী ঘোষ, জগন্নাথ বসু প্রমুখ প্রখ্যাত বাচিক শিল্পীরা তার কাছে এ ব্যাপারে ঋণী বলে উল্লেখ করেছেন।
বাংলাদেশের মুক্তিযুদ্ধের সময় প্রণবেশ সেনের লেখা 'সংবাদ পরিক্রমা' তার ভাবগম্ভীর কণ্ঠে শোনার জন্য অপেক্ষা করে থাকত দুই বাংলার মানুষ। মুক্তিযোদ্ধাদের কাছে তা প্রেরণার কাজ করত। এক সাক্ষাৎকারে তিনি বলেছেন - 
তার এই ভূমিকার জন্য বাংলাদেশ গঠিত হওয়ার পর তিনি ১৯৭২ খ্রিস্টাব্দে ১০ ই জানুয়ারি বাংলাদেশে গেলে বঙ্গবন্ধু শেখ মুজিবুর রহমান তাঁকে জড়িয়ে ধরে আলিঙ্গন করেন ও সংবর্ধনা জানান।
বাংলাদেশের মুক্তিযুদ্ধে বিশেষ অবদানের স্বীকৃতিস্বরূপ ১৯৭২ খ্রিস্টাব্দে ভারত সরকার তাঁকে "পদ্মশ্রী" সম্মানে ভূষিত করে।
আকাশবাণী কলকাতার বেতার কেন্দ্র হতে ১৯৯৪ খ্রিস্টাব্দে অবসরের পর যৌথ বা একক ভাবে সম্পাদনা করেছেন বিভিন্ন বিষয়ের বই। সেগুলি হল-
তার স্ত্রী ছিলেন কত্থক নৃত্যশিল্পী রুবি বন্দ্যোপাধ্যায়। তার সঙ্গে শুরু করেছিলেন 'রসকলি' নামে একটি আবৃত্তি ও নৃত্যচর্চা কেন্দ্র। কিন্তু ২০০৮ খ্রিস্টাব্দে তার স্ত্রীর অকাল প্রয়াণে প্রচণ্ড আঘাত পেয়ে হঠাৎ সব কিছু থেকে নিজেকে গুটিয়ে নিয়েছিলেন। বেশ কিছুদিন অসুস্থ হয়ে স্মৃতিভংশ হয়েছিল তার। দক্ষিণ কলকাতার ল্যানসডাউনে নিজের বাসভবনে ২০১১ খ্রিস্টাব্দের ২ রা জুন ৭৭ বৎসর বয়সে তিনি মৃত্যুবরণ করেন।
কাশ্মীরা ইরানি

কাশ্মীরা ইরানি হলেন একজন ভারতীয় চলচ্চিত্র, টেলিভিশন এবং নাট্য অভিনেত্রী। তিনি "অম্বর ধারা"-এ অম্বর, "ধর্মক্ষেত্র"-এ দ্রৌপদী, "জাঙ্গোরা - দ্য জিপসি প্রিন্স" নামক সঙ্গীত ভিত্তিক নাটকে রাজকন্যা সোনালি এবং "দোস্তি... ইয়ারিয়া... মনমর্জিয়াঁ..."তে সামাইরা খান্নার চরিত্রে অভিনয় করার মাধ্যমে জনপ্রিয়তা অর্জন করেছেন। অতঃপর তিনি "রঙ্গুন", "টাইগার জিন্দা হ্যায়"-এর মতো জনপ্রিয় হিন্দি চলচ্চিত্রে অভিনয় করেছেন। সম্প্রতি তাঁর অভিনীত চলচ্চিত্রটি ২০১৯ সালের ৫ই জুন তারিখে মুক্তি পেয়েছে।
কাশ্মীরা ইরানি ১৯৮৬ সালে ২৫শে জুলাই তারিখে ভারতের মহারাষ্ট্রে জন্মগ্রহণ করেছেন। তিনি মহারাষ্ট্রের পুনেতে তার শৈশব অতিবাহিত করেছেন। অভিনয়ের প্রতি অনুরাগের জন্য তিনি মাত্র ১৭ বছর বয়সে পুনে থেকে মুম্বই চলে এসেছিলেন। অভিনয় জগতে আত্মপ্রকাশের পূর্বে, তিনি তার সম্পর্কিত বোনকে পোশাক নকশাকরণে সহায়তা করেছিলেন এবং সহকারী নকশাকার হিসাবে কাজ করেছেন।
কাশ্মীরা ইরানি সনি এন্টারটেইনমেন্ট টেলিভিশনে প্রচারিত জনপ্রিয় টেলিভিশন ধারাবাহিক "অম্বর ধারা"-এ অভিনয় করার মাধ্যমে অভিনয় জগতে প্রবেশ করেছেন। তিনি এই ধারাবাহিকে অম্বরের চরিত্রে অভিনয় করেছিলেন। এই ধারাবাহিকের গল্পটি দুজনের কাহিনীকে আবর্তন করে গঠিত। এই ধারাবাহিকে অম্বরের চরিত্রে অভিনয় করে তিনি সানসুই টেলিভিশন পুরস্কারে "শ্রেষ্ঠ অভিষেক" বিভাগে পুরস্কার লাভ করেছিলেন। ২০০৯ সালে, তিনি মুম্বইয়ের ২৬/১১-এর সন্ত্রাসী হামলার উপর ভিত্তি করে নির্মিত "উন হাজারোঁ কে নাম" নামক টেলিচলচ্চিত্রে অভিনয় করেছেন; যেখানে তিনি জ্যোতির (যে একজন ধনী মানুষ ছিল) চরিত্রে অভিনয় করেছেন। এই টেলিচলচ্চিত্রে বর্ণনা করা হয়েছিল যে কীভাবে সন্ত্রাসী আক্রমণগুলো তাকে তার সমাজের প্রতি আরও দায়বদ্ধ করে তুলেছিল। পরের বছর, সনি এন্টারটেইনমেন্ট টেলিভিশনে প্রচারিত যশ চোপড়ার টেলিভিশন ধারাবাহিক "সেভেন"-এ অভিনয় করেছেন। এই ধারাবাহিকটি প্রায় সাত অসাধারণ লোকের কাহিনী নিয়ে নির্মাণ করা হয়েছিল, যারা অতিপ্রাকৃত শক্তির অধিকারী এবং কীভাবে তারা তাদের সমাজকে মন্দ শক্তির হাত থেকে রক্ষা করে। আবহাওয়া নিয়ন্ত্রণকারী ভার্যা বিশ্বামিত্রের চরিত্রে তিনি অভিনয় করেছিলেন।
তিনি "জাঙ্গোরা - দ্য জিপসি প্রিন্স" নামে একটি সঙ্গীত ভিত্তিক ধারাবাহিকে রাজকন্যা সোনালির চরিত্রে অভিনয় করেছিলেন। এটি ২০১০ সালের ২৩শে সেপ্টেম্বর তারিখে কিংডম অফ ড্রিমসে প্রদর্শন করা হয়েছিল এবং এটি ভারতের দীর্ঘতম চলমান বলিউড মঞ্চ অনুষ্ঠানে পরিণত হয়েছিল। ২০১৩ সালের জুন মাসে, গুরুগ্রামের নৌটঙ্কি মহলে সংগীতের প্রায় ১,০০০টিরও বেশি অনুষ্ঠানের কাজ তিনি পূর্ণ করেছেন।
সানায়া ইরানি

সানায়া ইরানি (বর্তমানে সানায়া সেহগল নামে পরিচিত; জন্ম: ১৭ই সেপ্টেম্বর ১৯৮৩) হলেন একজন ভারতীয় টেলিভিশন অভিনেত্রী। তিনি "মিলে জব হাম তুম"-এ গুনজন এবং "ইস পেয়ার কো কেয়া নাম দু?"-এ খুশি চরিত্রে অভিনয়ের মাধ্যমে দর্শকের মনে স্থান করে নিয়েছেন। ২০১৫ সালে, সানায়া কালার্স টিভিতে প্রচারিত নৃত্য বিষয়ক জনপ্রিয় আপাতবাস্তব টেলিভিশন অনুষ্ঠান "ঝলক দিখলা যা"-এর ৮ম আসরে একজন প্রতিযোগী হিসেবে অংশ নিয়েছিলেন, যেখানে তিনি শিরোপা লাভ করেছিলেন। পরবর্তীতে তিনি তাঁর সঙ্গী মোহিত সেহগলের সাথে ২০১৭ সালে স্টার প্লাসে প্রচারিত জনপ্রিয় অনুষ্ঠান "নাচ বলিয়ে"-এ অংশগ্রহণ করেছিলেন; যেখানে তিনি তৃতীয় স্থান অর্জন করেছিলেন।
সানায়া ইরানি ১৯৮৩ সালের ১৭ই সেপ্টেম্বর তারিখে ভারতের মহারাষ্ট্রের মুম্বইয়ের একটি পার্সি পরিবারে জন্মগ্রহণ করেছেন। সানায়া উদগমণ্ডলমের একটি বোর্ডিং স্কুলে সাত বছর অতিবাহিত করেছিলেন। এরপর তিনি সিডেনহ্যাম কলেজ থেকে স্নাতক এবং মডেল হওয়ার পূর্বে এমবিএ ডিগ্রি অর্জন করেছিলেন।
সানায়া ইরানির প্রথম মডেলিং পোর্টফোলিওটি, আলোকচিত্রশিল্পী থেকে অভিনেতায় পরিণত হওয়া বলিউড অভিনেতা, বোমান ইরানি করেছেন। সানায়া ২০০৬ সালে যশ রাজ ফিল্মস-এর প্রযোজনায় নির্মিত চলচ্চিত্র "ফানা"-এ মেহবুবা নামে একটি বিশেষ চরিত্রে অভিনয়ের মাধ্যমে অভিনয় জগতে প্রবেশ করেছিলেন। এই চরিত্রে অভিনয় করা সম্পর্কে সানায়া এক সাক্ষাৎকারে জানিয়েছিলেন যে, "দুর্ঘটনাক্রমে আমি এই চরিত্রে অভিনয় করার সুযোগ পেয়েছিলাম। আমির খান ও কাজল আমার প্রিয় অভিনেতা হওয়ায় এটি আমার কাছে স্বপ্ন বাস্তবে রূপান্তরিত হওয়ার মতো হয়েছিল।" টেলিভিশনে প্রবেশের পূর্বে তিনি শাহরুখ খান, কারিনা কাপুর এবং অন্যান্য বলিউড তারকাদের সাথে বেশ কয়েকটি টেলিভিশন বিজ্ঞাপনে কাজ করেছেন। তিনি জগজিৎ সিংয়ের "তুমকো দেখা" নামে গানে কাজ করার মাধ্যমে চিত্রসঙ্গীতে অভিষেক করেছিলেন। কর্মজীবনের শুরুতে ইরানি হিন্দিতে সাবলীলভাবে কথা বলতে পারতেন না এবং বেশ কয়েকটি অনুষ্ঠানে ভাষার সাথে তাঁর এই লড়াইয়ের কথা বলেছিলেন।
তিনি একমাত্র ভারতীয় টেলিভিশন অভিনেত্রী হিসেবে ভারত পিপল ম্যাগাজিনের চল্লিশ জন সুন্দরী নারীদের তালিকায় স্থান পেয়েছিলেন। অভিনয় ছাড়াও তিনি তাঁর নাচের দক্ষতার জন্য পরিচিত। কে-ভিত্তিক সংবাদপত্র "ইস্টার্ন আই" ২০১২ সালে তাদের ৫০ জন আবেদনময়ী এশীয় নারীর তালিকায় তাঁকে স্থান দিয়েছে। ২০১৪ সালে, তিনি "রেডিফের" শীর্ষ ১০ সেরা টেলিভিশন অভিনেত্রীদের তালিকায় ছিলেন। ২০১৪ সালের নভেম্বর মাসে, সানায়াকে "বিগ বস ৮"-এ অংশগ্রহণ করার জন্য যোগাযোগ করা হয়েছিল, কিন্তু তিনি তা প্রত্যাখ্যান করেছিলেন।
দালজিত কৌর

দালজিত কৌর (জন্ম: ১৫ই নভেম্বর ১৯৮২) হলেন একজন ভারতীয় টেলিভিশন অভিনেত্রী। তিনি মূলত "কুলবধুতে" নিয়তি চরিত্রে, "ইস পেয়ার কো কেয়া নাম দু?"-এ অঞ্জলির চরিত্রে এবং "কালা টিকা"-এ মঞ্জরি চরিত্রে অভিনয় করে জনপ্রিয়তা অর্জন করেছেন। ২০১৯ সালে, তিনি তাঁর স্বামী শালীন ভানোটের সাথে স্টার প্লাসে প্রচারিত নৃত্য বিষয়ক আপাতবাস্তব টেলিভিশন অনুষ্ঠান "নাচ বলিয়ে"-এর ৪র্থ আসরে অংশ নিয়েছিলেন; যেখানে তাঁরা শিরোপা জয় করেছিলেন। ২০১৯ সালে, তিনি কালার্স টিভিতে প্রচারিত জনপ্রিয় আপাতবাস্তব টেলিভিশন অনুষ্ঠান বিগ বসের ১৩তম আসরে একজন প্রতিযোগী হিসেবে অংশ নিয়েছিলেন; যেখানে তিনি ২১তম স্থান অধিকার করেছিলেন।
দালজিত কৌর ১৯৮৮ সালের ১৫ই নভেম্বর তারিখে ভারতের পাঞ্জাবের লুধিয়ানায় জন্মগ্রহণ করেছেন। তিনি সেনাবাহিনীর সাথে সংযুক্ত একটি পরিবারে জন্মগ্রহণ করেছেন। তাঁর বাবা একজন অবসরপ্রাপ্ত কর্নেল এবং তাঁর বড় দুই বোন ভারতীয় সেনা আধিকারিক হিসাবে প্রতিরক্ষা পরিষেবায় কাজ করছেন।
"কুলবধুতে" কাজ করার সময় দালজিত কৌর সর্বপ্রথম শালীন ভানোটের সাথে সাক্ষাৎ করেন। অতঃপর ২০০৯ সালের ৯ই ডিসেম্বর তারিখে তাঁরা বিবাহ বন্ধনে আবদ্ধ হয়েছিলেন। এই দম্পতির একটি ছেলে আছে। ২০১৫ সালে, তিনি শালীনের বিরুদ্ধে ঘরোয়া সহিংসতার অভিযোগ এনে বিবাহ বিচ্ছেদের আবেদন করেছিলেন।
২০০৪ সালে, তিনি মিস পুনে-এর খেতাব অর্জন করার পাশাপাশি "মিস নেভি", "মিস মুম্বই" এবং "মিস মহারাষ্ট্র কুইন" সহ আরও অনেক প্রতিযোগিতার জয়লাভ করেছিলেন। তিনি জি টিভিতে প্রচারিত টেলিভিশন ধারাবাহিক "মানশা"-এ অভিনয় করার মাধ্যমে টেলিভিশন জগতে অভিষেক করেন। এরপরে তিনি "সিআইডি", "আহট" ও "রাত হোনে কো হ্যায়"-এ অভিনয় করেছেন। ২০০৫ সালে, তিনি "ক্যায়সা ইয়ে পেয়ার হ্যায়" নামক টেলিভিশন ধারাবাহিকে একটি বিশেষ চরিত্রে অভিনয় করেছেন। "কুলবধু" নামক ধারাবাহিকে তিনি নিয়তি নামক কেন্দ্রীয় চরিত্রে অভিনয় করেছেন, যে যোধপুর পরিবারের রাজকন্যা ছিল।
"কুলবধু"-র হঠাৎ সমাপ্তির পরে, দালজিত "ছুনা হ্যায় আসমান" নামক ধারাবাহিকে শিখা নামক চরিত্রে অভিনয় করেছেন। ২০০৭ থেকে ২০০৯ সাল পর্যন্ত স্টার প্লাসে প্রচারিত টেলিভিশন ধারাবাহিক "সন্তান"-এ তিনি অভিনয় করেছেন। অতঃপর ২০০৮ সালে, তিনি নৃত্য বিষয়ক জনপ্রিয় আপাতবাস্তব টেলিভিশন অনুষ্ঠান নাচ বলিয়ে-এর চতুর্থ আসরে অংশগ্রহণ করেছেন, তিনি এই অনুষ্ঠানে তাঁর স্বামী শালীন ভানোটের সাথে অংশ নিয়েছিলেন। ২০০৯ সালের ১লা ফেব্রুয়ারি তারিখে, তাঁরা এই অনুষ্ঠানের শিরোপা জয় করেন। অতঃপর ২০১১ সালে, তিনি স্টার প্লাসে প্রচারিত জনপ্রিয় টেলিভিশন ধারাবাহিক "ইস পেয়ার কো কেয়া নাম দু?"-এ অভিনয় করেছেন; যেখানে তিনি কেন্দ্রীয় চরিত্র অর্ণবের বোন অঞ্জলির চরিত্রে অভিনয় করেছেন।
জুলিয়া মর্লে

জুলিয়া এভলিন মর্লে (জন্ম ২৫শে অক্টোবর ১৯৩৯) একজন ব্রিটিশ ব্যবসায়ী, দাতব্য কর্মী এবং প্রাক্তন মডেল। তিনি মিস ওয়ার্ল্ড সংস্থার সভাপতি, যে সংস্থা বার্ষিক মিস ওয়ার্ল্ড এবং দ্বিবার্ষিক মিস্টার ওয়ার্ল্ড প্রতিযোগিতা পরিচালনা করে। তিনি মিস ওয়ার্ল্ডের প্রতিষ্ঠাতা প্রয়াত এরিক মর্লের স্ত্রী, যিনি ১৯৫১ সালের প্রথম সৌন্দর্য প্রতিযোগিতা উপস্থাপনা দিয়ে শুরু করেছিলেন এবং ২০০০ সালে তাঁর মৃত্যুর আগে পর্যন্ত এটি সংগঠিত করে গেছেন।
১৯৩৯ সালের ২৫শে অক্টোবর জুলিয়া লন্ডনে জন্মগ্রহণ করেছিলেন। জন্মের সময় তাঁর নাম ছিল জুলিয়া প্রিচার্ড ।
যখন তিনি মডেল হিসাবে কাজ করেছিলেন তখন একদিন লিডসের একটি নৃত্য হলে মক্কা নৃত্যের পরিচালক এরিক মর্লের সাথে তাঁর দেখা হয়েছিল। এই দম্পতি ১৯৬০ সালে বিবাহ করেছিলেন। ২০০০ সালে তাঁর স্বামী মারা যাওয়ার পরে তিনি মিস ওয়ার্ল্ড সংস্থার সভাপতি নির্বাচিত হন।
মিস ওয়ার্ল্ড সংস্থার সভাপতি হিসাবে তিনি "বিউটি উইথ এ পারপাস" (একটি উদ্দেশ্যের সঙ্গে সৌন্দর্য) প্রকল্প চালু করেছিলেন, যে প্রকল্প মারফৎ অসুস্থ ও সুবিধাবঞ্চিত শিশুদের সহায়তায় অর্থ সংগ্রহ করা হত। ২০০৯ সালে, মর্লে মিস ওয়ার্ল্ড ফেস্টিভালের উদ্বোধনী অনুষ্ঠানটি আন্তর্জাতিক শিশুদের তহবিল বৈচিত্র্য চালু করার জন্য ব্যবহার করেছিলেন। একটি দাতব্য নৈশ ভোজ হয়েছিল যেখানে হাইতিতে পুষ্টি, শিক্ষামূলক এবং চিকিৎসা প্রকল্পের উদ্দেশ্যে ৪০০,০০০ ডলারেরও বেশি অর্থ সংগৃহিত হয়েছিল। তাঁর ‘শিশুদের বাঁচাও’ প্রচারের জন্য তাঁকে প্রিয়দর্শিনী পুরস্কার দেওয়া হয়েছিল। ২০১৬ সালে, মর্লে ভ্যারাইটি হিউম্যানিটারিয়ান পুরস্কার পেয়েছিলেন। ২০১৩ সালে, মিস ওয়ার্ল্ড ২০১৩ খেতাবধারী মেগান ইয়াংয়ের সাথে হাইতি ভ্রমণে গিয়ে, একটি অনাথ আশ্রম পরিদর্শন করার সময় পড়ে গিয়ে মর্লে একটি গুরুতর দুর্ঘটনার শিকার হয়েছিলেন। ইয়াংয়ের সামান্য আঘাত লেগেছিল, কিন্তু মর্লের নিতম্বের অস্থি ভেঙ্গে যায়।
জার্সির চ্যানেল দ্বীপে, ২০১৬ সালের ভ্যারাইটি আন্তর্জাতিক বিশ্ব সম্মেলনে, এক তারকা খচিত অনুষ্ঠানে, আজীবন কর্মের স্বীকৃতি হিসেবে, মিস ওয়ার্ল্ড সংস্থার সিইও জুলিয়া মর্লেকে ২০১৬ ভ্যারাইটি হিউম্যানিটারিয়ান পুরস্কার দেওয়া হয়।
একটি আন্তর্জাতিক পুরস্কার অনুষ্ঠানে জুলিয়া মর্লেকে (মিস ওয়ার্ল্ড সংস্থার সিইও) তাঁর ‘শিশুদের বাঁচাও’ প্রচারের জন্য একটি পুরস্কার দেওয়া হয়েছিল। 
জুলিয়া মর্লে তাঁর মিস ওয়ার্ল্ড প্রতিযোগিতা নিয়ে, ক্রুদ্ধ নারীবাদীদের আক্রোশের শিকার হতে হয়েছিলেন। তিনি বলেছেন, “বর্ণবাদ অর্থাৎ কৃষ্ণাঙ্গ মহিলাদের প্রবেশ নিষিদ্ধ ছিল এবং তাদের জানানো হয়েছিল মিস ওয়ার্ল্ডটি কেবল সাদা মহিলাদের জন্য একটি প্রতিযোগিতা। আমি ভেবেছিলাম এটি অপমানজনক এবং অগ্রহণযোগ্য। আমরা সবাইকে অন্তর্ভুক্ত করতে চেয়েছিলাম-এটাই ছিল আমাদের নিয়ম। তাই আমি বলেছিলাম তাদের মেয়েকে অবশ্যই পাঠাতে হবে।” তিনি বর্ণবাদের সম্মুখীন হয়ে ছিলেন। কিন্তু দক্ষিণ আফ্রিকা যাতে জাতিবিদ্বেষের শিকার না হয়ে একজন কালো প্রতিযোগীকে প্রেরণ করতে পারে তা নিশ্চিত করেছিলেন তিনি।
৮০ বছর বয়সী জুলিয়া মর্লে, এখন চলচ্চিত্রে দুর্ব্যবহারের ঘটনা নিয়ে আবার আলোচনায় এসেছেন, #আমিও (#মিটু) প্রচারে, ১৯৭০ সালে লন্ডনের অ্যালবার্ট হলে, মহিলাদের প্রতি দুর্ব্যবহারের জঘন্য ঘটনা প্রকাশিত হয়।
কেন শিমুরা

কমেডি ক্যারিয়ার জুড়ে শিমুরা তাঁর "বাকাতোনো সামা" চরিত্রের জন্য পরিচিত ও জনপ্রিয় হয়েছিল, যা অন্য জাপানি কৌতুক অভিনেতাদের মধ্যে একটু আলাদা। যাতে তিনি শক্তিশালী ব্যক্তিত্বের (একজন কোম্পানির সভাপতি, একজন রাজনীতিবিদ, একটি পরিবারের প্রধান, বিদ্যালয়ের অধ্যক্ষ, একজন জাপানী ইয়াকুজা গ্যাংয়ের প্রধান হিসেবে) কাজগুলিকে ব্যঙ্গত্বকভাবে ফুটিয়ে তুলতে পারতেন।
২০২০ সালের ২০ মার্চ শিমুরা গুরুতর নিউমোনিয়ায় আক্রান্ত হন। পরবর্তীতে ২৩ মার্চ তার দেহে করোনাভাইরাস পাওয়ার তথ্য নিশ্চিত করা হয়। তিনি ছিলেন ২০২০ জাপানে করোনাভাইরাসের বৈশ্বিক মহামারি চলাকালে প্রকাশ্যে কোভিড-১৯-এর চিকিৎসা নেওয়া প্রথম জাপানি ট্যারেন্টো।
২৪ মার্চ শিমুরা ইসিএমও (এক্সট্রাকর্পোরাল মেমব্রেন অক্সিজেনেশন) করার সুবিধা রয়েছে এমন একটি হাসপাতালে স্থানান্তরিত হন। "কিনেমা নো কামিসমা (") 
নামক চলচ্চিত্রে তার অভিনয় করার কথা থাকলেও ২ মার্চ তা বাতিল করা হয়। এছাড়া, টোকিও শহরের কিছু অংশে ২০২০ টোকিও গেমসের অলিম্পিক মশালও তার বহন করার কথা ছিল। কিন্তু, তার আগেই ২০২০ সালের ২৯ মার্চ টোকিওর শিনজুকুতে অবস্থিত "ন্যাশনাল সেন্টার ফর গ্লোবাল হেলথ অ্যান্ড মেডিসিনে" শিমুরা শেষ নিঃশ্বাস ত্যাগ করেন।
গুলফাম খান

গুলফাম খান (;;জন্ম: ৬ই জুন ১৯৭৫) হলেন একজন ভারতীয় টেলিভিশন এবং চলচ্চিত্র অভিনেত্রী, যিনি ভারতীয় টেলিভিশন এবং হিন্দি চলচ্চিত্রে কাজ করে থাকেন। তিনি বেশ কয়েকটি টেলিভিশন ধারাবাহিকে ভিন্ন ভিন্ন চরিত্রে অভিনয় করেছেন। তিনি বর্তমানে সনি সাবে প্রচারিত জনপ্রিয় টেলিভিশন ধারাবাহিক "আলাদীন - নাম তো সুনা হোগা"-এ আলাদীনের খালা নাজনীনের চরিত্রে অভিনয় করছেন।
গুলফাম খান ১৯৭৫ সালের ৬ই জুন তারিখে ভারতের মহারাষ্ট্রের মুম্বইয়ে জন্মগ্রহণ করেছেন। তিনি এক পাঠান পিতামাতার কন্যা। তাঁর পূর্বপুরুষ ব্রিটিশ আমল হতেই বোম্বে-তে বসবাস করেন। তিনি এক পরিবারে চার ভাইবোনের সাথে তাঁর শৈশব অতিবাহিত করেছেন। তিনি জুহুর সিলভার বিচ হাই স্কুল হতে স্কুল জীবনের পড়াশোনা সম্পন্ন করেছেন এবং পরে মুম্বইয়ের তোলানি কলেজ অফ কমার্স থেকে স্নাতক সম্পন্ন করেছেন।
গুলফাম খানের পরিবার পাঞ্জাবের তরন তারন জেলা থেকে আগত। তাঁর ঠাকুরদা (যিনি একজন ভূমি বিকাশকারী) ১৯২০-এর দশকে ভারত বিভাজনের আগে সেখানে চলে এসেছিলেন। তাঁর বাবা একজন ব্যবসায়ী ছিলেন এবং মা ছিলেন গৃহিণী। গুলফাম এই শিল্পজগতে একজন টেক জাঙ্কি (কারিগরী দ্রব্য সংগ্রহকারী) হিসাবে পরিচিত। এছাড়াও তিনি চিত্রকর্মেও বেশ আগ্রহী।
২০০৩ সালে টেলিভিশন ধারাবাহিক "লিপস্টিক-"এ গুড্ডি নামে একটি চরিত্রে অভিনয়ের মাধ্যমে গুলফাম খান অভিনয় জগতে প্রবেশ করেন। তিনি মুম্বই চলচ্চিত্র জগতের সুপরিচিত প্রতিষ্ঠানগুলোর অধীনে এবং বেশ কয়েকটি টেলিভিশন ধারাবাহিক এবং চলচ্চিত্রের জন্য একাধিক প্রযোজক ও পরিচালকের সাথে কাজ করেছেন। তিনি আমির খান অভিনীত "তালাশ" নামক একটি হিন্দি চলচ্চিত্রে অভিনয়ের জন্য প্রস্তাব পেয়েছিলেন, যা তিনি গ্রহণ করেছিলেন। পর্দায় অবদানের পাশাপাশি গুলফাম খান ২০০৭ সালে চিত্রনাট্য রচনা শুরু করেছিলেন। গুলফাম জেনিফার লিঞ্চের সাথে হেস সহ বেশ কয়েকটি চলচ্চিত্রের চিত্রনাট্য সহ রচনা করেছেন। গুলফাম সনি এন্টারটেইনমেন্ট টেলিভিশনের জন্য কমেডি সার্কাস ২য় আসরের রচয়িতা হিসেবে কাজ করেছেন। অতঃপর গুলফাম জাতীয় পুরস্কারপ্রাপ্ত পরিচালক নাগেশ কুকুনুর-এর পরবর্তী চলচ্চিত্র "লক্ষ্মী"-এ কাজ করছেন, যা বেশ কয়েকটি চলচ্চিত্র উৎসবে মনোনয়নের জন্য প্রেরণ করা হয়েছিল। ২০১৩ সালে জুন মাসে, গুলফাম লাইফ ওকে চ্যানেলে প্রচারিত জনপ্রিয় টেলিভিশন ধারাবাহিক "সাবধান ইন্ডিয়া"-এর একটি পর্বে অভিনয় করেছেন। ২০১৮ সাল থেকে, গুলফাম সনি সাবে প্রচারিত জনপ্রিয় টেলিভিশন ধারাবাহিক "আলাদীন - নাম তো সুনা হোগা"-এ অভিনয় করছেন, যেখানে তিনি নাজনীন (আলাদীনের খালা) নামক একটি নেতিবাচক চরিত্রে অভিনয় করছেন।
জোয়া খান

জোয়া খান (জন্ম: ১৭ই এপ্রিল ১৯৯২) হলেন একজন ভারতীয় অভিনেত্রী এবং টেলিভিশন উপস্থাপক। তিনি উপস্থাপক এবং টেলিভিশন ও মুদ্রণ বিজ্ঞাপনের একজন মডেল হিসাবে তাঁর কর্মজীবন শুরু করেছিলেন। তিনি মুদ্রণ মাধ্যমের জন্য প্রচুর বিজ্ঞাপন করেছেন এবং বেশ কয়েকটি র‌্যাম্পেও হেঁটেছেন। তিনি দিল্লির এক সুন্দরী প্রতিযোগিতায় অংশগ্রহণ করে সকলের মনোযোগ আকর্ষণ করেছিলেন এবং সেখানে তিনি "মিস বিউটিফুল স্মাইল" এবং "স্মুথ স্কিন"-এর খেতাব অর্জন করেছিলেন। জোয়া পেশাদার অ্যাকাউন্ট্যান্ট হিসাবে কাজ করেছেন এবং অভিনেত্রী হওয়ার পূর্বে তিনি বেশ কিছু দিন যাবত মডেলিং-এর মাধ্যমে তাঁর কর্মজীবন শুরু করেছিলেন। 
জোয়া খান ১৯৯২ সালের ১৭ই এপ্রিল তারিখে ভারতের নতুন দিল্লির পশতুন বংশের মুসলিম পিতা মাতার ঘরে জন্মগ্রহণ করেছিলেন। তাঁর বাবা একজন উকিল ছিলেন। তিনি দিল্লি বিশ্ববিদ্যালয়-এর হিসাববিজ্ঞান বিভাগ হতে স্নাতক সম্পন্ন করেছেন। তিনি বিশ্ববিদ্যালয়ে পড়াশোনা করার সময়, সক্রিয়ভাবে নাটকের সাথে জড়িত ছিলেন। তিনি স্কুল এবং কলেজের দিনগুলোতে আন্তঃস্কুলের বাস্কেটবল এবং ব্যাডমিন্টন খেলোয়াড় ছিলেন। এছাড়াও চিত্রশিল্প তাঁর শখ ছিল। তাঁর ভাই সুপ্রিম কোর্টের একজন আইনজীবী। তিনি দিল্লি কংগ্রেসের কার্যনির্বাহী রাষ্ট্রপতি এবং প্রাক্তন মন্ত্রিপরিষদের একজন মন্ত্রী হারুন ইউসুফের ভাগ্নী।
জোয়া খান তাঁর স্কুলের দিন থেকেই বিভিন্ন অনুষ্ঠানের উপস্থাপনা ও পরিকল্পনা করতেন। একজন পাকা অতিথিসেবিকা হিসাবে তিনি অসংখ্য অনুষ্ঠান এবং সরাসরি অনুষ্ঠান, মঞ্চ অনুষ্ঠান, কৌতুক অনুষ্ঠান, এশিয়ান ওপেন কিক-বক্সিং চ্যাম্পিয়নশিপ, সঙ্গীত ভিত্তিক কনসার্ট, বিনোদন অনুষ্ঠান, পুরস্কার অনুষ্ঠান, বিবাহ অনুষ্ঠান, ফ্যাশন অনুষ্ঠান, তথ্যচিত্র, ভ্রমণ অনুষ্ঠান, সমিতিবদ্ধ অনুষ্ঠান এবং নতুন বছরের অনুষ্ঠানের উপস্থাপনা ও সম্পাদনার মতো দায়িত্ব পালন করেছেন।
মডেলিং করার স্বল্প সময়ের পরে, তিনি অভিনয় জগতের দিকে চলে আসেন। ২০১৩ সালে, কলকাতা ইন্টারন্যাশনাল শর্ট ফিল্ম ফেস্টিভ্যাল-এ ৪৬টিরও বেশি দেশ থেকে প্রদর্শিত ২১৬টি চলচ্চিত্রের মধ্যে "মচ্ছার দানী" নামক চলচ্চিত্রে তাঁর অসামান্য অভিনয়ের জন্য তিনি "সেরা অভিনেত্রী" বিভাগে পুরস্কার অর্জন করেছিলেন; এই চলচ্চিত্রে তাঁর অভিনয় সমালোচকদের দৃষ্টি আকর্ষণ করেছিল। জোয়া সি. এস. রেড্ডি দ্বারা পরিচালিত ২০১৫ সালে মুক্তিপ্রাপ্ত তেলুগু চলচ্চিত্র "এ শ্যাম গোপাল বর্মা ফিল্ম"-এর প্রধান চরিত্রে অভিনয় করার মাধ্যমে দক্ষিণ ভারতীয় চলচ্চিত্র জগতে অভিনয়ের অভিষেক করেছিলেন। ২০২০ সালে, তিনি রমেশ সিপ্পি দ্বারা পরিচালিত শিমলা মির্চতে ব্রাউনি নামক একটি চরিত্রে অভিনয় করেছেন।
নিকিতা ঠুকরাল

নিকিতা ঠুকরাল (জন্ম: ৬ই জুলাই ১৯৮১) হলেন একজন ভারতীয় চলচ্চিত্র অভিনেত্রী এবং মডেল, যিনি কন্নড, তেলুগু, মালয়ালম এবং তামিল ভাষার চলচ্চিত্রে অভিনয় করেছেন।
নিকিতা ঠুকরাল ১৯৮১ সালের ৬ই জুলাই ভারতের মহারাষ্ট্রের মুম্বইয়ের একটি পাঞ্জাবী হিন্দু পরিবারে জন্মগ্রহণ করেছেন এবং সেখানেই তিনি তাঁর শৈশব অতিবাহিত করেছেন। তিনি কিশিনচাঁদ চেল্লারাম কলেজ থেকে অর্থনীতি বিভাগ হতে এমএ পাস করেছেন। জুহুর একটি হোটেলে খাওয়ার সময় প্রযোজক ডি রামানাইডু তাঁকে খুঁজে বের করেছিলেন। অতঃপর তিনি ২০০২ সালে মুক্তিপ্রাপ্ত তাঁর চলচ্চিত্র "হ্যায়"-এ অভিনয় করার প্রস্তাব পেয়েছিলেন।
নিকিতা ঠুকরাল "আতি রহেঙ্গি বাহারে"-এর দলের অংশ ছিলেন, এটি একটি জনপ্রিয় টেলিভিশন ধারাবাহিক ছিল, যেটি জি টিভি চ্যানেলে ২০০২ সালের ৯ই সেপ্টেম্বর তারিখ হতে প্রচারিত হয়েছে। এরপরে তিনি তেলুগু চলচ্চিত্র "হ্যায়"-এ অভিনয় করার মাধ্যমে চলচ্চিত্র জগতে অভিষেক করার পাশাপাশি দক্ষিণ ভারতের চলচ্চিত্র জগতে পাড়ি জমান। "হ্যায়"-এ অভিনয় করার পরে, "কায়িথুম দুরথ" নামক চলচ্চিত্রে ফাহাদ ফাজিলের সাথে অভিনয় করে নিকিতা ঠুকরাল মালয়ালম চলচ্চিত্র জগতে অভিষেক করেছেন। এই মালয়ালম চলচ্চিত্রটি বক্স অফিসে সাফল্য অর্জন করতে পারেনি, তবে তাঁকে তামিল ও তেলুগু চলচ্চিত্র "কুরুম্বু" ও "সাম্বরামের" মতো বেশ কয়েকটি নতুন চলচ্চিত্রে অভিনয় করার সুযোগ করে দিয়েছিল। ২০০৫ সালে, এস. এস. নিবাসের "মহারাজা"-এ অভিনয় করার মাধ্যমে তিনি কন্নড় চলচ্চিত্র জগতে অভিষেক করেছেন। এরপরে তিনি ভেঙ্কট প্রভুর তারকা খচিত চলচ্চিত্র "সরোজা-এ" কল্যাণী চরিত্রে অভিনয় করার মাধ্যমে তিনি পুনরায় তামিল চলচ্চিত্র জগতে ফিরে আসেন। এই চলচ্চিত্রে তাঁর চরিত্রটি সম্পদ রাজ দ্বারা চিত্রিত গুন্ডার সহযোগী ছিল এবং তার অভিনয়ের জন্য তিনি সমালোচকদের প্রশংসা অর্জন করেছিলেন। অতঃপর চলচ্চিত্র জগতে জনপ্রিয় হওয়ার পর তিনি "কোডানা কোডি" নামক একটি গানে উপস্থিত হয়েছিলেন; যেটি সমালোচকদের কাছ বেশ প্রশংসা কুড়িয়েছিল। উক্ত গানের চলচ্চিত্রে তাঁর চরিত্রটি তাঁকে আইটিএফএ "সেরা পার্শ্ব অভিনেত্রী"-র পুরস্কার লাভ করতে সহায়তা করেছে। এই সাফল্য তাঁকে তৃষা কৃষ্ণন এর সাথে গৌতম মেননের একটি বড় চলচ্চিত্র প্রযোজনায় নির্মিত "চেন্নাইয়িল অরু মাজহাইইকালাম" চলচ্চিত্রে অভিনয়ের সুযোগ করে দিয়েছিল, তবে এই চলচ্চিত্র দুটি সময়সূচি পরিবর্তন করার পর বন্ধ করে দেওয়া হয়। অভিনয়ের পাশাপাশি নিকিতা ঠুকরাল ডিজাইনার রূপা ভোহরার জন্য একজন মডেল হিসেবেও কাজ করেন।
মর্যাদা (১৯৫০-এর চলচ্চিত্র)

মর্যাদা একটি বাংলা চলচ্চিত্র যেটি দিগম্বর চট্টোপাধ্যায় পরিচালনা করেন। এই চলচ্চিত্রটি ১৫ ডিসেম্বর ১৯৫০ সালে ভবানী কলামন্দির লিমিটেডের ব্যানারে মুক্তি পেয়েছিল। এই চলচ্চিত্রটি বাঙালি অভিনেতা উত্তম কুমার এবং বিভু ভট্টাচার্যের তৃতীয় এবং প্রথম চলচ্চিত্র ছিল।
ইশা তালওয়ার

ইশা তালওয়ার (জন্ম: ২২শে ডিসেম্বর ১৯৮৭) হলেন একজন ভারতীয় চলচ্চিত্র অভিনেত্রী, যিনি মূলত মালয়ালম এবং হিন্দি চলচ্চিত্রে কাজ করে থাকেন। এছাড়াও তিনি কয়েকটি তামিল ও তেলুগু চলচ্চিত্রে অভিনয় করেছেন। তিনি একজন মডেল হিসাবে তাঁর কর্মজীবন শুরু করেছিলেন এবং বেশ কয়েকটি টেলিভিশন বিজ্ঞাপনে একজন মডেল হিসেবে হাজির হয়েছিলেন। পরবর্তীতে ২০১২ সালে মালয়ালম চলচ্চিত্র "থাথাথিন মারায়াঠু"-এ অভিনয়ের মাধ্যমে তিনি চলচ্চিত্র জগতে পা রাখেন।
ইশা তালওয়ার ১৯৮৭ সালের ২২শে ডিসেম্বর তারিখে ভারতের মহারাষ্ট্রের মুম্বইয়ের একটি পাঞ্জাবি পরিবারে জন্মগ্রহণ করেছেন। তিনি বিনোদ তালওয়ারের কন্যা, যিনি বলিউডে বনি কাপুরের সাথে পরিচালক ও নির্বাহী নির্মাতা হিসেবে কাজ করেছেন। ইশা মুম্বইয়েই তাঁর শৈশব অতিবাহিত করেছেন। তিনি মুম্বইয়ের সেন্ট জেভিয়ার্স কলেজ থেকে স্নাতক ডিগ্রি অর্জন করেছেন। তিনি ২০০৪ সালে নৃত্য পরিচালক টেরেন্স লুইসের নৃত্য বিদ্যালয়ে যোগদান করেছিলেন, যেখানে তিনি নৃত্যের বিভিন্ন ধরন যেমন ব্যালে, জ্যাজ, হিপ হপ এবং সালসা শিখেছিলেন এবং উক্ত নাচের স্কুলের শিক্ষক হয়েছিলেন। তিনি উল্লেখ করেছিলেন যে তাঁর নৃত্য পরিচালক টেরেন্স লুইস ছিলেন "এমন একজন ব্যক্তি, যিনি আমাকে পুরোপুরি পরিবর্তন করে দিয়েছিলেন"।
ইশা তালওয়ার তাঁর কর্মজীবনের শুরুতে একজন মডেল হিসেবে কাজ করেছেন এবং ৪০টিরও বেশি প্রতিষ্ঠানের পণ্যের টেলিভিশন বিজ্ঞাপনে উপস্থিত হয়েছেন; যেগুলোর মধ্যে পিৎজা হাট, ভিভেল ফেয়ারনেস ক্রিম, কায়া স্কিন ক্লিনিক, ডিউলাক্স পেইন্টস এবং ধরতি ফেয়ারনেস ক্রিম অন্যতম। এছাড়াও তিনি হৃতিক রোশনের নৃত্য বিষয়ক প্রতিযোগিতা "জাস্ট ডান্স"-এর প্রচারণামূলক ভিডিও-তে একজন নৃত্যশিল্পী হিসেবে উপস্থিত হয়েছেন। তিনি বলেছেন যে তিনি তার চলচ্চিত্রের অভিষেক করার প্রস্তুতিতে দুই বছর অতিবাহিত করেছেন। যদিও তিনি ২০০২-এর বলিউড চলচ্চিত্র "হামারা দিল আপকে পাস হ্যায়-"এ একজন শিশু অভিনেত্রী হিসাবে কাজ করেছিলেন, তবে পূর্ণ দৈর্ঘ্যের চলচ্চিত্রে তাঁর অভিষেক হয়েছে মালয়ালম চলচ্চিত্র "থাথাথিন মারায়াঠু-"এর মাধ্যমে। এই চলচ্চিত্রের জন্য তিনি চার মাসের কণ্ঠ প্রশিক্ষণ ক্লাস নিয়েছিলেন, যেখানে তিনি ভাষা শেখার জন্য একটি কোর্স করার পাশাপাশি গিটার বাজাতে শিখেছিলেন। এই চলচ্চিত্রে তিনি হিন্দু ছেলের প্রেমে পড়া এক মুসলিম মেয়ে আয়েশা-এর চরিত্রে অভিনয় করেছেন। এই চলচ্চিত্রটি ব্যবসায়িকভাবে দারুণ ফলাফল অর্জন করার মাধ্যমে ২০১২ সালের মুক্তিপ্রাপ্ত শীর্ষ পাঁচটি মালয়ালম চলচ্চিত্রের মধ্যে অন্যতম ছিল। সমালোচকরা তাঁর প্রশংসা করে বলেছিলেন যে, তিনি এই চলচ্চিত্রে "সুন্দরী" লাগছিলেন, তবে এই চলচ্চিত্রে তাঁর "বেশি কিছু করার" ছিল না।
নর্তকী নটরাজ

নর্তকী নটরাজ একজন ভারতীয় শাস্ত্রীয় নৃত্যশিল্পী, যিনি ভরতনাট্যম নৃত্যকলায় সুদক্ষ। ২০১৯ সালে, প্রথম তৃতীয় লিঙ্গের মানুষ রূপে তিনি শিল্পকলায় তার অবদানের জন্যে দেশের চতুর্থ সর্ব্বোচ্চ অসামরিক পুরস্কার পদ্মশ্রী সম্মানে ভূষিত হন।
নর্তকী নটরাজের জন্ম ভারতের তামিলনাড়ুর মাদুরাইয়ে এক সম্ভ্রান্ত পরিবারে একজন তৃতীয় লিঙ্গের মানুষ রূপে। মাত্র ১১ বছর বয়সে তাঁকে বাড়ি থেকে বের করে দেওয়া হয়েছিল তার লিঙ্গ পরিচয়ের কারণে। বিভিন্ন রকম কাজ করে, আধপেটা খেয়ে নর্তকী কোনওভাবে স্কুল শেষ করেন। শৈশব থেকেই নর্তকীর নাচের প্রতি অদম্য আকর্ষণ ছিল এবং এত দারিদ্র্য ও অসুবিধার মধ্যেও তার নাচের প্রতি ভালোবাসা বিন্দুমাত্র কমেনি।
তার প্রথম নৃত্যগুরু ছিলেন নামানুর জয়ারামান এবং মাদুরাই টি জি জয়ারামন। এই সময়ে তৃতীয় লিঙ্গের মানুষদের জন্যে কাজ করা সংগঠন "অপরাজিতা" র পরিচালক ভারতথ কে এস এবং তার মা নর্তকীকে আর্থিক ও মানসিক ভাবে সহায়তা করেছিলেন। জয়রামনের কাছে শেখার পরে, তিনি ভরতনাট্যমে আরও উন্নত প্রশিক্ষণের জন্যে একজন গুরুর সন্ধান করছিলেন।
সেই সময়ে তিনি বিখ্যাত তাঞ্জোর চতুর্বর্গের (চিন্নায়া, পোণনাইয়া, শিবানন্দম এবং বদিভেলু) বংশধর কিত্তাপ্পা পিল্লাই, যিনি ভরতনাট্যমের মহীরুহ হিসাবে বিবেচিত, নাম্নী গুরুর সংস্পর্শে আসেন। নর্তকী তার কাছে ১৫ বছর ধরে থেকে গুরুকুল পদ্ধতিতে ভরতনাট্যম শিখেছিলেন। তিনি তাঞ্জোর তামিল বিশ্ববিদ্যালয়ের শ্রী কিত্তাপ্পা পিল্লির সহকারী হিসাবেও কাজ করেছিলেন। 
১৯৯৯ সালে গুরুর মৃত্যুর পরে তিনি ২০০০ সালে চেন্নাই চলে এসেছিলেন এবং তখন থেকেই তিনি একজন পুরো সময়ের পেশাদার নৃত্যশিল্পী ও প্রশিক্ষক রূপে কাজ করেন।
নর্তকী তাঞ্জোর ভিত্তিক নায়িকাভাব ঐতিহ্যে বিশেষীকরণ করেছেন। তার বন্ধু শক্তি ভাস্করের সাথে, তিনি চেন্নাই এবং মাদুরাইতে একটি নৃত্যের স্কুল "ভেলিয়াম্বলম নাদনা কালাই কুডম" স্থাপন করেছিলেন। তিনি ভরতনাট্যমের তাঞ্জোর রীতিতে ভারত এবং বিদেশের শিক্ষার্থীদের প্রশিক্ষণ দেন। মার্কিন যুক্তরাষ্ট্র, যুক্তরাজ্য এবং কানাডায় তার নৃত্যালয়ের শাখা রয়েছে। এছাড়াও তিনি নরওয়ের অসলোতে সরকারী সংগীত বিভাগে বার্ষিক কর্মশালায় প্রশিক্ষণ দেন। কর্মশালাগুলিতে শক্তি এবং নর্তকী ভারতীয় এবং নরওয়েজিয়ান শিক্ষার্থীদের তেভরাম, তিরুপুগাজহ এবং তিরুবাচম শেখান।
তার জীবন ও কঠিন সংগ্রামের কথা ২০১৮ সালে তামিলনাড়ু শিক্ষা সংসদের একাদশ শ্রেণীর পাঠ্যক্রমে অন্তর্ভুক্ত করা হয়েছে।
তিনি ভারত, মার্কিন যুক্তরাষ্ট্র, যুক্তরাজ্য সহ ইউরোপের বিভিন্ন নৃত্য উৎসবে অংশগ্রহণ করেছেন।
আলফাডাঙা পৌরসভা

আলফাডাঙা পৌরসভা বাংলাদেশের ঢাকা বিভাগের ফরিদপুর জেলার অন্তর্গত একটি পৌরসভা। পৌরসভার মোট ওয়ার্ড নয়টি ও ভোটার সংখ্যা প্রায় ১১ হাজার।
আলফাডাঙা পৌরসভা ৬ এপ্রিল ২০১৬ সালে আলফাডাঙ্গা সদর ইউনিয়নকে পৌরসভায় উন্নীত করা হয়। আলফাডাঙ্গা সদর, বুড়াইচ ও গোপালপুর ইউনিয়নের অংশ বিশেষ পৌরসভায় যুক্ত হয়। প্রথম নির্বাচন অনুষ্ঠিত হয় ২৮ ডিসেম্বর ২০১৭ সালে।
আলফাডাঙা পৌরসভার আয়তন- ১৩.৫৬ বর্গ কিঃ মিঃ। জনসংখ্যা ২২,০০০ জন।
শিক্ষার হার : ৬৬.৭০%।
শিক্ষা প্রতিষ্ঠানঃ
বর্তমান মেয়র- মো. আলী আকসাদ
আলফাডাঙ্গা ইউনিয়ন

আলফাডাঙ্গা ইউনিয়ন বাংলদেশের ঢাকা বিভাগের ফরিদপুর জেলার আলফাডাঙ্গা উপজেলার একটি ইউনিয়ন।
আলফাডাঙা ইউনিয়নের উত্তরে বোয়ালমারী উপজেলা, দক্ষিণে গোপালপুর ইউনিয়ন ও টগরবন্দ ইউনিয়ন, পশ্চিমে বুড়াইচ ইউনিয়ন, পূর্বে কাশিয়ানী উপজেলা।
আলফাডাঙা ইউনিয়ন ১৯৬০ সালে গঠন করা হয়।
গ্রামের সংখ্যাঃ ১৯ টি।
আলফাডাঙা ইউনিয়নের আয়তন ১৩.০০ বর্গ কিলোমিটার। জনসংখ্যা ১৮৩৭৮ জন (২০১১ সালের আদম শুমারী অনুযায়ী)।
শিক্ষার হার : ৪৭%।
বর্তমান চেয়ারম্যান- এ কে এম আহাদুল হাসান (আহাদ)